
Un pa un 


Polis ta poniendo man riba tur cu haci malo 



AYERA merdia, Atraco Team a haci un entrada hudi- 
cial na un cas na De Vuyst y a detene 2 sospechoso. E 
homber di inicialnan A.A.B. 24 aña di y e muher J.M.R. 
di 22 aña. 

Esaki ta relaciona cu diferente atraconon cu a tuma 
lugar. Teniendo na cuenta cu tabata atraconan arma a 
haci uso di Team di Aresto pa detene e sospechosonan 
aki. Un tremendo trabao di Atraco Team. Un peticion 
na pueblo si bo sa algo of a wak algo yama e tiplijn di 
Polis cu ta 11141. Tur informacion ta importante. 
Ultimo ora a drenta cas confisca revolver usa den atraco . 



INVliST 

siÁim ! 

Wb it ... We it itf 

Nos ta ofrece irankiCidad; 
protehandb nos comunufacC 

Pa mas informacion yama 582 7252 

Minister Andin Bikker a 
haya un "NO" rotundo 
for di Polis ayera tardi 



Sindicato di Polis, SPA, manera ta conoci a convoca tur 
miembro pa ayera merdia na POVA como parti di nan 
accion, contra di e falta di respet di parti di gobernan- 
tenan. 

Segun informe cu nos a ricibi ta splica cu na varios oca- 
cion SPA ta palabra un fecha di reunion cu un of otro 
Minister, pero na momento cu nan ta na Bestuurskan- 
toor wardando pa porfin nan por drenta sala di reunion, 
nan ta wordo notifica cu e reunion ta cancela. 

Esaki a pasa asina hopi biaha caba, incluso cu e propio 
mandatario encarga cu e cartera di husticia, cu SPA 
y su miembronan a considera esaki como un falta di 
respet. 

Pesey ayera na POVA Club na Barcadera, na momento 
cu Polisnan a wordo notifica dor di Presidente di SPA, 
Jose Dirksz cu Minister Bikker lo desea di bin na dicho 
club pa papia cu e Polisnan presente, sala a voto contra 
di e desicion aki. 


Di loke a ser bisa na nos ta, cu Polis no ta kens di niun 
hende mucho menos di politico of gobernantenan. Cu 
hasta e propio mandatario tin e deber di duna respet 
p’e por haya respet y pesey mes cu e Polisnan a bisa 
cu nan lo no desea presencia di e mandatario den nan 
accion. 

Ta luna largo a bin ta discuti pago di indexering, pero 
te awe Gobierno no tin contesta pa nan y como tal a 
bisa di no kier mira Minister Andin Bikker den nan 
reunion. 

A propone cu si e Minister ta serio, e por fiha un fe- 
cha y orario pa reuni cu e sindicato sin cu mester can- 
cela esaki como tambe bin cu solucion practico pa loke 
e Polisnan ta exigiendo, den e caso specifico aki e tan 
famoso “Indexering”. 

Mester admiti cu SPA a keda gratamente sorprendi cu presencia 
di algun sindicato, manera SIMAR, SEPPA, y SADA,kendenan 
den union pa lucha riba indexering. 

Cas den mal estado den Isaac Wagemakerstraat y cu hende ta biba aden 

A haya atencion di Bureau City Inspector 

Bureau City Inspector hunto cu Infraruba, Serlimar y De- 
partamento di Asunto Social a logra papia cu e doño di e 
cas pa por logra haci e cas limpi tanto paden y pafo, mi- 
rando cu e hendenan aki tabata biba den un situacion in- 
humano. 

E cas aki tabata yen di desperdicio paden y parti pafo ta- 
batin hopi articulo electronico cu no ta sirbi mas. 

Nan di BCI a haya hopi yamada di tur e bisiñanan cu bes- 
tia y hopi musca a cuminsa molestianan. Departamento di 
Asunto Social a pasa serca e 2 rumanan y papia cu nan y 
asina BCI a papia cu Serlimar pa por haci e lugar aki lim- 
pi. Serlimar a logra ruimop e lugar aki. Un danki ta bay 
na Departamento di Asunto Social, Infraruba y Serlimar. 

Prome Minister Evelyn Wever-Croes: 

BID lo sigui ta un departamento 
crucial pa Gobierno hasta despues 
introducion di e-Government 




E-Government pa digitalisa proceso- 
nan den Gobierno ta un meta cu sem- 
per Gabinete Wever-Croes a pone su 
dilanti pa wordo realisa e periodo di 
gobernacion aki. e-Government tin 
hopi beneficio tanto pa Gobierno como 
pa publico. 

e-Government lo facilita e proceduran- 
an y trece mas transparencia p’asina 
evita procesonan inadecua den depar- 
tamentonan. 

Specialmente, e-Government lo ta mas 
husto pa tur hende, segun Prome Min- 
ister Evelyn Wever-Croes. 

Den un sitema digitalisa, no por paga 
un trahador publico bou man p’e saca 
papel di cliente y trata esaki prome cu 
otronan cu ta wardando. 

Aclariando mal informacion den cierto 
medio di comunicacion cu a cuminsa 
cu un campaña di rumor y trece preo- 
cupacionnan den nos pueblo, Prome 
Minister a duna di conoce cu e-Gov- 
ernment niun momento lo ocasiona cu 
trahadornan ta perde trabou. 

Den e caso specifico aki, ta trata di e 
Departamento di Gobierno, Bureau 
Interne Dienst, BID. 

BID ta un departamento hopi crucial 
pa Gobierno di Aruba ya cu tur regis- 
tracion di documento ta bay via nan. 



N’e momento cu un ciudadano kier en- 
trega un carta di obhecion of un peti- 
cion, ta via BID nan mester bay camin- 
da nan lo ricibi un stempel y number 
pa sigura cu e ciudadano por ta trankil 
cu e carta a ser entrega y lo cuminsa 
cana e proceso. 

BID a cumpli 66 aña brindando nan 
servicio na comunidad di Aruba y lo 
keda un departamenrto crucial pa Go- 
bierno hasta despues di e introducion 
di e-Government. 

BID no solamente ta traha cu papel, 
pero tambe cu registro y den cualkier 
sistema digitalisa mester tin un base 
central di registracion. 

E base di registracion aki ta loke a 
yuda Gabinete Wever-Croes na mo- 
mento cu a drenta Gobierno, haña doc- 
umentonan importante pa por a fun- 
ciona debidamente ya cu na momento 
cu Gobierno a sinta, no a hanya niun 
traspaso di informacion ni documen- 
tonan cu e Gobierno anterior tabata 
traha riba dje. 

Ta danki na BID a logra retracta e 
documentonan necesario pa por cum- 
insa cu e trabou pa goberna. 



“Mi ta sigura comunidad cu 
digitalisacion y e-Government 
ta hopi importante pa mehora 
e sistema, pero esaki no ta 
nifica cu hende lo perde nan 
trahou. Pasohra apesar cu e 
gastonan di personal ta halto 
y e cantidad di empleado di 
Gohierno ta halto, ne 
momentonan aki tin un 
scarcedad di empleado puhlico 
den mayoria departamento 
y nan ta pidi Gohierno pa 
mas trahador pa atende cu e 
trahounan mas eficiente. 
Asina mes mirando e 
prohlema aki, Gobierno actual 
no ta tumando ningun 
amhtenaar mas den servicio. 
Al contrario, Gobierno mester 
haha e cantidad di ambtenaar 
p’asina tin un mihor control 
riha finansa puhlico. 

E sistema di digitalisacion lo 
yuda den yena diferente 
posicion cu aworaki no ta ser 
atendi pa motiho di scarcedad 
di empleado puhlico. 
Tamhe digitalisacion ta 
duna oportunidad na 
personannan cu ta haciendo 
trahounan manera “file”por 
haña algo mas interesante y cu 
ta yuda na genera mas placa”, 
Prome Minister Evelyn Wever-Croes 
a enfatisa. 

Manera nan a mira Polis nan a cuminsa core: 

Dos homber indocumento deteni diohuebs otordi 



DIAHUEBS atardi durante cu Polis ta- 
bata patruya, nan a nota dos homber 
cu a yama nan atencion. 

Tabata algo prome cu 6’or di atardi cu 
varios unidad di Polis a sali direccion 
Paradera, un poco pabou di e clinica 
di Veterinario. Eybanda patruya ta- 
bata tras di dos homber. 

LOKE A SOSODE 

Segun Polis manera e dos hombernan 
a mira Polis, nan a sali na careda, 
unda slof a keda atras. 

Polis a logra gara un pabou di e cli- 
nica di Veterinario, mientras e otro a 
sali direccion Citgo Paradera. Un poco 
mas pariba di e pompstation ta logra 
pone man riba e di dos. 

Mientrastanto Transportwagen ta- 
bata na caminda, el a pasa busca un 
y despues a bin altura di Tinashi pa 
busca e otro. Ambos homber lo wordo 
entrega na Guarda Nos Costa. 




Temporada niasdushi ta den porta 
Abo la ela pa fin'di aña? 

ATIA kier a manda un palabra di elogio p’e 
manera critico cu e miembronan di Parla- 
mento a trata e propuesta di cambionan 
den e ley di Serlimar y ta gradici di a trece 
dilanti e preocupacionan di e gremionan. 

ATIA ta spera cu durante e siguiente re- 
union, e miembronan di Parlamento conti- 
nua e tratamento di ley n’e mesun manera 
y cu e decision cu nan tuma ta basa riba e 
bienestar general di pais Aruba y e pilar- 
nan principal cu a forma nos pais, cual un 
di nan ta un economia basa riba mercado 
liber. 

Den anticipacion p’e continuacion di e re- 
union di Parlamento pa trata e ley di Ser- 
limar, ATIA kier a duna un reaccion riba 
e implicacionan di e ley aki. Prome cu e 
prome tanda di e reunion di Parlamento a 
tuma lugar, ATIA a manda varios carta cu 
preocupacionnan y pregunta pa Minister y 
a reuni cu Minister como tambe miembro- 
nan di Parlamento pa vocifera e preocupa- 
cionan y e importancia di mantene un mer- 
cado liber caminda un level playing field lo 
ta e manera pa sigura un economia stabil. 



ATIA ta defende 
free enterprise 


Durante e prome reunion riba 
tratamento di e ley di serlimar, 
Minister Otmar Oduber a pre- 
senta algun cambio. Sinembar- 
go, e esencia caminda lo crea un 
posicion di competencia inhusto 
entre un compania estatal y sec- 
tor priva, no a wordo cambia. 

Minister ta insisti cu e ley nobo 
no ta preveni free enterprise y 
cu no ta creando un monopolio 
pa Serlimar. 

No obstante, un afvalstoffen- 
heffing obligatorio implicita- 
mente ta crea un situacion di 
competencia inhusto. 

Ademas, e hecho cu Serlimar ta 
ricibi un landsbijdrage di Go- 
bierno ta haci’e posibel cu Ser- 
limar por cobra un suma mas 
abou pa recoge desperdicio com- 
para cu companianan priva, 
atrobe aportando na un nivel 
inhusto di competencia. 

E introduccion di un “bijzondere 
heffing” pa turista ta sigi contri- 
bui n’e aumento di costonan pa 
turista cu ta bin disfruta di nos 
isla y cu ya caba tin algun aña 
ta vocifera cu Aruba dia pa dia 
ta birando mas caro. 

E suma di e “bijzondere heffing” 
por ta riba su mes no ta uno hal- 
to, pero mester tene considera- 
cion cu esaki no t’e unico heffing 
cu nos ta pidi turistanan paga, 
y ta keda añadi mas y mas cada 
biaha. 


Mester corda cu turismo t’e 
unico pilar economico cu Aruba 
ta depende di dje y si mañan 
e turistanan dicidi di scoge un 
otro destinacion, pasobra Aruba 
a bira mucho caro, nos economia 
lo haña un sla enorme. 

ATIA ta sostene un plan inte- 
gral pa maneho di desperdicio 
di nos isla y parti di esey ta in- 
clui sera e dump na Parkieten- 
bos. No tin cuestion cu mester 
bin un solucion p’e problematica 
di desperdicio riba nos isla. 
Sinembargo, ATIA ta para pa 
comercio y un mercado liber ca- 
minda demanda y oferta t’esun 
cu ta regula e mercado. ATIA 
no por sostene un cambio den 
ley cu ta obstrui e derecho di 
companianan priva pa competi 
na un manera husto y pa ofrece 
consumidor e libertad di esco- 
gencia di servicio. 

Finalmente, ATIA no ta com- 
pronde dicon mester trata y pu- 
sha e aprobacion di e ley aki cu 
tanto pura. Ainda tin tanto pre- 
gunta, e sosten den comunidad 
p’e cambio di ley no ta grandi 
y siendo cu tin un alternativa 
temporario caminda e bales di 
desperdicio ta wordo dera. 

ATIA ta di opinion cu lo ta den 
beneficio di tur hende pa tuma e 
tempo necesario y traha riba un 
“afvalstoffenverordening” cu ta 
forma e framework pa e ley aki 
y purba bin cu un solucion cu ta 
carga sosten, cu ta duradero pa 
nos isla y beneficioso pa nos eco- 
nomia. 

Manera anuncia anteriormente 

Na november Hulanda ta 
bin haci inspeccion na KIA 

Minister Bikkerta yama nan bon bini 



DIA 11 y 12 di november proximo Aruba ta haya 
bishita di Inspectornan di Hulanda pa Instituto 
Penitenciario KIA. E informacion aki Minister 
di Husticia mr. Andin Bikker a trece dilanti den 
conferencia di prensa di Gobierno diahuebs ul- 
timo. 

Na 2014 tabatin un inspeccion na KIA unda a 
constata cu tin hopi aspecto cu mester di aten- 
cion y e tempo ey e raport no a sali mucho bon. 

Despues ex Minister di Husticia Dowers na 2016 
a acorda cu Hulanda p’e mesun Inspectornan 
bin un biaha mas pa haci inspeccion na 2017. 
Minister Bikker na 2018 a ricibi e raport di e 
inspeccion di 2017 y parti di 2018 di cual raport 
atrobe no a sali mucho bon. 

Den e raport no solamente por a constata kico 
t’e problemanan, pero tambe a pone recomenda- 
cion con pa mehora e situacion y mayoria di nan 
a adresa nan. 

Tabatin recomendacion pa bin cu Director nobo 
y despues di un proceso di solicitud a haya un 
Director nobo pa KIA. 


P’e detenidonan a recomenda pa tin programa 
di educacion durante dia pa prepara nan pa in- 
tegra den comunidad y bira hendenan produc- 
tivo pa no cay bek den e aspecto di criminalidad. 

Tur e recomendacionnan aki a haci den e reto 
presupuestario. Un par di luna pasa, KIA a 
pasa den situacion preocupante y fastioso debi 
n’e estado deplorabel di e facilidad unda pris- 
oneronan a huy. 

Pero danki na Cuerpo Policial y tur cu a coopera 
cu informacion, por a detene tur cu a huy. 

Riba mehoracion di e infrastructura di KIA, den 
un par di luna a bin cu mas seguridad y inver- 
sion unda a bay Parlamento y pasa un mocion 
pa aloca e suma di 4 miyon florin pa mehora e 
situacion na KIA. 

E parti di iluminacion tin un cambio drastico, 
pasobra e ta full full ilumina. Tambe a haya mas 
cu 1 km di prikkeldraad den cuadro di coopera- 
cion cu Reino Hulandes cu a instala e prikkel- 
draad na diferente caminda rond di e facilidad 
y keto bay ta re-enforsa diferente aspecto di e 
infrastructura e ‘safety by design’. 

Mas cu esey tambe a cuminsa cu e proceso di 
Request for Expression of Interest di cual 7 
compania a expresa cu nan ta dispuesto pa sigui 
den e proceso pa yega na un KIA nobo. Tur es- 
akinan ta desaroyo positivo den menos di dos 
aña di gobernacion. 

Minister Bikker ta yama bon bini n’e Directora- 
donan di Inspeccion di Hulanda pa nan bin y no 
solamente constata e adelantonan pero tambe 
pensa hunto con por sigui mehora. 

Prome Minister Evelyn Wever-Croes: 

Hulanda ta sigui pone presion riba 
Aruba pa motibo di finansa publico 



DIARAZON mainta, Aruba a lanta 
cu e bon noticia cu e refineria lo bin 
bek den man di Aruba. Un noticia cu 
segun Prome Minister Evelyn Wever- 
Croes, no por a yega na un mihor mo- 
mento. Aruba n’e momento aki ta bou 
di presion di Hulanda y CAFT cu ta 
keda insisti pa Gabinete Wever-Croes 
introduci mas medida riba nos pueblo. 
Apesar cu Hulanda ta admiti cu Gabi- 
nete Wever-Croes ta trahando bon, cu 
nos ta bayendo den bon direccion y ta 
cumpli cu norma financiero, Hulanda 
ta keda menasa cada biaha cu ‘aanwi- 
jzing’ pa motibo cu nan pensamento ta 
cu talbes otro aña, Gobierno lo no por 
cumpli cu normanan. 

Prome Minister den esaki a indica 
cu Gobierno di Aruba no ta di mesun 
opinion cu Hulanda. Gobierno di Aru- 
ba a scoge pa busca alternativanan 
pa cera e gap financiero enbes di sola- 
mente medidanan manera cu Hulanda 
kier pretende. 

“Mi ta comprende si e presion di Hu- 
landa y di CAFT riba nos. Nan ta referi 
n’e preocupacion pa cu e debe di pais 
Aruba di casi 90 % di GDP. 


Esaki ta preocupacion di Gabinete 
Wever-Croes tambe. Pero no ta hus- 
to pa pone mas medida riba lomba di 
pueblo pa paga p’e debe cu e Gobierno 
anterior a crea y a causa cu a hinca nos 
den e situacion financiero aki”, Prome 
Minister a enfatisa. 

Prome Minister a expresa di ta lamen- 
ta si cu Hulanda y CAFT ta pone pre- 
sion, mientras cu den e 8 añanan di e 
Gobierno anterior por a haci y deshaci, 
redobla debe y a tuma centenares di 
hende den e aparato gubernamental. 
Y esaki si a wordo permiti. 

Apesar cu awor si tin un Gobierno dre- 
chi y responsabel, cu ta tuma accion, 
algun no popular, ta haya e presion 
aki di Hulanda. 

Preocupacionnan di Hulanda ta con- 
centra riba dos area: (1) e Crisisplan 
Social y gasto di personal y (2) e plan 
di Reforma Fiscal. 

Gobierno a scoge pa aloca Crisisplan 
Social den fondo separa. E motibo di 
esaki ta pasobra Gabinete Wever- 
Croes ta pone e ser humano central. 

Na Aruba tin un explosion social pa 
falta di atencion bou e Gobierno an- 
terior. Pa atende cu e explosion social 
aki, Gobierno mester a pone fondonan 
un banda p’asina e Minister encarga 
por atende cu e problematica aki den 
tur trankilidad, mientras demas Min- 
ister ta atende cu e problema finan- 
ciero di nos pais. Lagando e Crisisplan 
Social den Presupuesto, e placa lo no 
a yega pa atende cu e dolornan social 
den nos comunidad. 


Pa loke ta trata gasto di personal, 
Prome Minister a indica cu Gobierno 
di Aruba ta comparti e preocupacion di 
Hulanda riba esaki. Sinembargo, Go- 
bierno di Aruba ta haciendo lo maximo 
pa cumpli cu norma di personal. CAFT 
ta indica tambe cu e aña aki ta mustra 
cu Gobierno lo logra esaki tambe. 

Otro aspecto di preocupacion di Hu- 
landa y CAFT, ta entradanan di Im- 
puesto cu no ta cubri full e gap finan- 
ciero. Sinembargo, no ta entradanan 
di Impuesto so lo cubri e gap financiero 
pa yega na un surplus. 

Impuesto a cubri e gap financiero pa 
yega na un ‘balanced budget’, mien- 
tras p’e surplus, mester tin alternati- 
vanan economico y no medidanan. 

“Basa riba epuntonan aki, Hulanda 
y CAFT ta sigui pone presion riba 
Gobierno di Aruba y hasta ta mena- 
sa cu aanwijzing. Gobierno no ta di 
acuerdo cu esaki y mi ta sigura tur 
ciudadano di nos pais cu Gobierno 
lo bringa esaki si yega asina leu. 

Pa Gobierno di Aruba ta importante 
pa mustra cu nos tay lo sigui cumpli 
cu nos normanan, pero nos ta pone e 
ser humano central, teniendo cuen- 
ta cu dolornan den nos comunidad. 

E bon noticia cu Aruba ta bay haya 
e yabi bek di e refineria, especial- 
mente di e terminal, ta yena nos cu 
speransa y siguransa cu nos lo logra 
tambe yena e gap financiero cu de- 
saroyo economino y no solamente 
cu impuesto. E noticia aki no por a 
yega na un mihor momento”, 

Prome Minister Evelyn Wever-Croes a 
duna di conoce. 

Partido MEP ta recorda e di 
22 aña di fayecimento di su 
co-fundador ing. Roland Lade 



AWE 12 di october, partido MEP ta recorda e di 22 aña di 
fayecimento di un gran Arubiano ing. Roland Lacle (dfm). 
Roland a nace dia 17 di october 1939 y a dedica un gran parti 
di su bida den politica sirbiendo su pueblo y su partido den 
diferente funcion. 

Na aña 1971, esta na momento cu Betico Croes a dicidi di for- 
ma su propio partido, Roland Lacle tabata un di e promenan 
cu a uni su mes cu Betico y asina a bira co-fundador di MEP, 
un partido cu el a stima te na su morto. Den forma dinamico 
Roland a lucha schouder cu schouder cu nos libertador p’e 
logro di Status Aparte. 

Como politico Roland tabatin un trayectorio impresionante y 
a ocupa practicamente tur funcion ehecutivo y legislativo. E 
tabata miembro di Eilandsraad di Aruba, miembro di Staten 
di Antiyas, Diputado di Aruba, Ministro Plenipotenciario in- 
terino pa Antiyas y alavez representante di Antiyas Hulan- 
des den Mercado Comun Europeo, Ministro di Trafico y Co- 
municacion di Antiyas. 


Pa pais Aruba e tabata miembro di Par- 
lamento, Ministro Plenipotenciario na 
Hulanda y Ministro di Finanza. 

Dia 12 di october 1997 Roland a fayece 
despues cu el a keda hopi aña sufrien- 
do di un quebrante di salud. 

Como reconocemento n’e gran Aru- 
biano aki, Gabinete Oduber na 2003 
a duna e caretera principal dilanti 
di Hospital bieu y sigui te su cas na 
Paradera e nomber di “Caya Ing. Ro- 
land Lacle” y p’asina tene su memoria 
bibo den nos comunidad. 

Roland su lucha, dedicacion y fieldad 
na nos partido lo keda semper graba 
den nos curason. Cu Roland sigui sos- 
ega na paz den Reino di Señor. 

"Di chiquito nos ta educa nos muchanan di FAVI y tambe comunidad" 





E Dia Internacional di Garoti di Guia ta 15 di october. Pa varios 
aña FAVI ta haci demostracion den nos trafico den luna di oc- 
tober. Nos demostracion ta tuma lugar na diferente districto y 
bario. FAVI no ta solamente haci demostracion cu adulto, pero 
tambe cu miembronan di FAVI entre e edad di 4 te cu 16 aña. 

Di chiquito nos ta cuminsa siña nos muchanan con ta uza e garoti 
den trafico. 

Na aña 2017 pa prome biaha den historia a adapta e verkeerexa- 
men pa muchanan di FAVI cu ta den basis school. Esaki ta stap- 
nan grandi pa inclusion. 

Durante aña maestranan ambulante di FAVI durante nan infor- 
macion na diferente scol ta toka e tema di e garoti blanco. 

Nos di FAVI di e manera aki ta educa nos muchanan pa nan por 
ta conciente. Nos mester menciona cu nos muchanan ta atento y 
mayoria bez t’e portavoz importante na nan mayornan. Tur cos 
cu nan siña na scol nan ta informa na cas. 

E intencion di e garoti di guia ta p’e cliente por orienta y tambe 
mobilisa independientemente. Riba e mainta di practica y dem- 
ostracion, nos cliente ta haci esaki bou supervision di boluntario 
y trahadornan di FAVI. Mas cu claro e ta rekiri hopi atencion di 
un cliente p’e por haci esaki. Pasobra e tin cu uza tur su senti- 
donan. Ta importante pa laga e cliente experencia e cruzada di 
caminda independientemente. 

Ora e cliente kier cruza caminda e lo hisa su garoti blanco na 
halto, pa duna e señal n’e automobilista pa para. 

E lo warda riba e señal di e automobilista p’asina e cruza cu 
trankilidad. 

Pesey automobilista, si bo mira nos kier cruza corda zona e pito 
suave y si por bisa nos cruza numa!. 

Aruba a conoce su 
di 7 morto den trafico 




DIAHUEBS ano- 
chi pa 6.02 yamada 
a drenta via Central 
di Polis cu tin un ac- 
cidente basta grave 
entre un auto y un 
bromer a tuma lugar 
riba caminda p’e an- 
ker di Colony. 

Dokter Texier a 
constata morto di e 
chofer di e bromer, 
Gilbert Geronimo 
Geerman, mihor 
conoci como Bush- 
man naci na Aruba 
20 december 1976, 
(42 aña). 

Cuerpo Policial kier 
a manda palabran- 
an di condolencia n’e 
famia di e fayecido. 

Gobierno y Husticia a reconfirma 
nan compromiso cu Toyota 


CU grato placer Garage Cordia Aruba a entrega varios ve- 
hiculo na Cuerpo Policial Aruba (KPA). Nan a entrega dos 
bus pa transporta grupo grandi di personanan, un auto 
SUV marca Toyota modelo RAV4 Hybrid pa gasta menos 
gasolin, un Pickup Toyota Landcruiser pa lastra e Boto di 
Polis y dos Toyota Yaris. 

Danilo Werleman, CEO di Garage Cordia Aruba, a sigu- 
ra di ta masha orguyoso cu husticia y Gobierno a bolbe 
mustra nan confiansa di semper den autonan di e marca 
Toyota. Nan ta conoci pa autonan duradero y hopi gusta y 
ta spera cu por uzanan pa hopi aña mas y cu hopi placer. 



Di parti di Cuerpo Policial, Errol Zebeda a comenta cu nan 
a pidi diferente compania pa haci un oferta. A analisa e 
ofertanan aki y finalmente a scoge diferente auto pa uza 
den Cuerpo Policial. 

Tin dos bus Toyota Coaster cu Scol di Polis ta uza pa trans- 
porta e aspirantenan y si ta necesario, na momento di ac- 
cion, tambe nan por transporta personal cu e busnan. 

Tin un pickup Toyota Landcruiser pa Maritiem Politie. Ta 
trata aki di un pickup fuerte cu por lastra boto. 

Tambe a busca un Toyota RAV4 cu ta pa Departamento 
Forensico di Polis, pa ora algo pasa na un lugar pa nan por 
yega eynan y haci trabao di investigacion. 

Tambe tin dos Toyota Yaris chikito cu ta pa e.o. e bode, cu 
ta bay diferente warda y oficina di Gobierno pa busca post 
y material. Tambe tin un auto pa magazijn, cu ta percura 
pa departamentonan haya nan diferente material. 

Frank Dennert, COO di Garage Cordia Aruba a conta cu 
for di aña pasa a cuminsa cu un destaho publico y despues 
di esaki nan a compara e autonan y scoge riba tur e dealer- 



nan cua auto pa cua departamento 


Cuerpo Policial a scoge for di Garage Cordia Aruba pa nan 
haya diferente auto, manera ya menciona, cual ta un mes- 
cla di auto cu nan tin mester pa nan por lease pa 4 aña. 
Den e leasenan tambe ta pone nan exigencianan, stick- 
ering, cierto tint, depende di e funcion y Garage Cordia 
Aruba a pone den un pakete. 

Tur esey ta bin extra depende di e rekisitonan cu Cuerpo 
Policial tin mester p’e autonan. 

Garage Cordia Aruba tin su garage y bodyshop, pa instala 
tur cos hunto den un solo pakete cu na momento di entre- 
ga di e autonan, nan tin tur cos inclui. Den pasado Garage 
Cordia Aruba y Cuerpo Policial a traha caba entregando 
autonan di bon calidad cu ainda nos por mira ta core riba 
caminda. Esaki ta un muestra di durabilidad y e confiansa 
cu tin entre e partnernan aki. 


Awor cu e adkisicion di e flota nobo di auto pa Cuerpo Poli- 
cial, a keda demostra cu Garage Cordia tin autonan di cal- 
idad haciendo cu e confianza ta mas grandi cu nunca. 

Rocco Tjon (MEP): 

Mike Emcin ta desespera 
pa tapa caso di corrupcion 


“NOS ta desaproba e actitud maligno di Mike Eman 
caminda e kier desvia atencion di caso “avestruz”. Un 
investigacion penal conduci riba (1) soborno (2) la- 
bamento di placa (3) maluza funcion como gobernante 
(4) estafa. 

Esaki t’e “legacy” di Mike Eman y e resultado di su 
liderazgo”, di acuerdo cu Rocco Tjon, lider di fraccion 
di MEP. 

ARTHUR DOWERS Y ROBERT CANDELARIA 

“Ta condenabel tambe cu pa desvia atencion partido 
AVP ta sali awor y cuestiona y of insinua cosnan riba 
mi persona den un caso personal y civil di 2010. Mane- 
ra nos a splica caba un aña pasa, partido AVP por haya 
tur detayes di e caso aki serca Arthur Dowers y Robert 
Candelaria. 

Falta di caracter y liderazgo di e.o. e dos personanan 
aki, cu a labora den e aparato hudicial t’e unico cos cu 
e atakenan baho y vil aki ta subraya”. 

SCREENING 

Segun Rocco Tjon, bau di Mike Eman y Arthur Dow- 
ers el a wordo gescreend dor di “Veiligheidsdienst” di 
Aruba y Merca na 2014 pa atende FBI-Academy y na 
2016 un bes mas door di Veiliheidsdienst di Aruba pa 
asumi e funcion di Director di KIA. 

E caso civil aki ta forma parti di e screening kiermen 
cualkier informacion cu partido AVP of nan simpati- 
santenan kier dimi, nan sa serca ken nan mester ta. 
“Hunto cu e articulo aki mi ta publica e resultado di mi 
screening haci bau liderazgo di Mike Eman. Y tambe 
mi ta publica mi nombramento dor di Gabinete Mike 
Eman. 

PA CONCLUI 

Manera mi a bisa na varios ocacion, e tipo di atakenan 
aki hamas lo silenciami. Y aworaki mas motiba mi lo 


DRH w.h.n. 
CC: (VHnJus 

dgwa/ 


Uittreks^l tfan de beslgrtenHjst van de vergadering van de mlnisterraad, 

(MJUS 15669-2016). 

Dezc bcslissing dieel u aan uw werkgever bckend rc makcn. U kan Jflarbij een kople v an de besdiikking 

Nainens de/e. 

ensi Aruba 


sigui haci mi trabou pa ta di balor agrega. 

Y trece actonan coruptivo pa dilanti y condena mal- 
practicanan. 


Realidad ta cu e “legacy” di Mike Eman ta cu el a haya 
un KB pa “mal gobernacion” y su liderazgo a conduci 
na actonan coruptivo den su gabinete manera señala 
den caso “Ibis” y caso “Avestruz”, Rocco Tjon a conclui. 

Revista y Condé Nast 7 a nombra Bucuti & Tara como e top resort den Caribe 

Propiedadnan di Eagle Beach ta encabesa tur e 4 ganadornan di Aruba 


DIA 7 di october 2019 - e votonan a drenta - Bucuti 
& Tara Beach Resort a keda nombra entre e Top 50 
Resortnan den Caribe dor di e lesadornan di ‘Condé 
Nast Traveler’. 

E area romantico aki a haci un salto grandi riba e tan 
anhela lista di ‘Readers Choice Award 2019’, el a bula 
13 puesto pa nr. 26. 

Adicionalmente, Bucuti & Tara ta lidera e 4 ganador- 
nan di e ‘One Happy Island’. Cu solamente 104 kam- 
ber, e Resort a supera e 3 otro ganadornan di Aruba, 
tur cu ta hotel grandi cu por lo menos 360 kamber 
cada uno. 

“Pa wordo reconoci dor di bo mesun huespednan, cual 
nos ta haci un esfuerso asina grandi pa proporciona 
nan cu un vakantie di luho sostenibel y relaha, ta un 
berdadero honor pa nos for di ‘Condé Nast Traveler,” 
asina Ewald Biemans, doño/CEO di Bucuti & Tara 
Resort ta comparti. “Segun competencia ta aumentan- 
do, mi ta orguyoso di nos asociadonan di Bucuti cu ta 
sigui hisa e nivel y ta lidera e experencia di servicio 
n’e huespednan dor di ofrece nan un estadia autentico 


y inolvidabel.” 

Mas cu 600.000 lesado rond mundo di e revista ‘Condé 
Nast Traveler’, a manda miyones di clasificacion y de- 
cena di mil comentario, compartiendo nan experencia 
mas reciente di e ciudadnan rond mundo, pais, isla y 
hotel, resort, spa, crucero, trein, aerolinea, aeropuerto 
— bon of malo. Lo pone enfasis riba e resultadonan aki 
tambe den e copia di november cu lo ta riba mercado 
na cabamento di october. 

RECONOCEMENTO DI NACIONNAN UNI 

E resort cu ta pa adulto solamente, ta sigui den no- 
ticia cu nan logronan ambiental y e satisfaccion di e 
huespednan. 

Recientemente, a nombr’e como un finalista den e 
reconocemento di ‘United Nations 2019 Climate Ac- 
tion Awards’. 

Nacionnan Uni a invita Bucuti & Tara pa participa 
den nan competencia di accion climatico despues di a 
tende di e logronan di e resort di bira e prome y unico 
hotel certifica como carbon neutral den Caribe. 


Sra. Sarah Sambo a gradua di Facultad di 
Ley na Universidad di Aruba 

DIAHUEBS 10 di october 2019, a 
gradua n’e Facultad di Ley na Univer- 
sidad di Aruba, sra. Sarah Sambo. E1 
a defende su tesis cu a trata e topico: 

“Kwalitatief en Kosteloos Onder- 
wijs op Aruba”. 

E comision di examen a consisti di e 
siguiente miembronan: Mr. dr. V.V.R. 

Van Bogaert; 

mr.dr. Santos do Nascimento na lu- 
gar di prof. mr. dr. M. Heldeweg y mr. 

C.L. Milliard. 

Universidad di Aruba y AWEMainta 
ta felicita sra. Sarah Sambo cu su 
logro. 

Stargazing tabata un exito 



DIASABRA ultimo, 5 di 
october, a tuma lugar e gran- 
dioso evento di Space and 
Nature Aruba Foundation 
(SNAF) titula Stargazing in 
Aruba: Moon Edition. 

E actividad aki a tuma lugar 
dilanti Visitor Center di 
Parke National Arikok. 

E evento a wordo gran- 
demente bishita caminda 
grandi y chikito a goza di e 
oportunidad pa wak e Luna, 
planeta Jupiter y Saturno 
dor di diferente telescope. 

Ademas di wak den tele- 
scope por a participa na 
quiznan, over di Luna y es- 
pasio despues di a haña un 
lectura cortico over di e 50 
aña di a bay Luna y splica- 
cion di e concurso di nom- 
bramento di Exoplaneta 
Wasp-39b, caminda un y tur 
tabatin oportunidad pa gana 
gift certificates p’e gruponan 
participante. 

SNAF ta gradici su publico 
p’e acogida y tambe e aporte 
grandi di tur nan sponsor- 
nan y nan boluntarionan cu 
a yuda nos haci e anochi aki 
mas existoso. 

Por ultimo SNAF kier a 
gradici Parke National 
Arikok pa nan disponibili- 
dad y uso di e Visitor Center 
na Parke Arikok. Corda like 
y follow nos Facebook page 
pa mas informacion di nos 
eventonan y keda pendiente 
pa nos siguiente actividad. 

Rachyd Baroud, luciendo den baseball na Hulanda 


su nomber ta, Rachyd 
Baroud, cu ta un mu- 
cha cu a nace na Aru- 
ba. Di acuerdo cu su 
mama Shediah Baroud- 
Akkari, su yiu Rachyd 
ta mucha cu a nace na 
Aruba te cu aña pasa a 
biba na Aruba, pero pa 
motibo di su desaroyo 
ya cu el a nace un banda 
di man (Limb defect) a 
muda pa Hulanda unda 
eynan e ta hañando 
guia y con pa bira mas 
independiente. 

Di chikito el a siña hun- 
ga baseball y a partici- 
pa den diferente campe- 
onato y bira campeon 
na Aruba y despues el 
a sigi na Hulanda na 
unda su club Falcons 
a nomine p’e participa 
den Unieksporttalent. 

Danki n’e votonan cu 
el a ricibi den e prome 
rond, el a clasifica p’e 
rond final cu a cuminsa 
dia 7 di october y lo fi- 
nalisa dia 18 di october 
unda lo conoce un Ga- 
nador, di 2 y 3 lugar. 

Rachyd Baroud actual- 
mente ta para na di 4 
lugar, ya cu e ta basta 
abou di voto. 

Nos kier desea tur clase 
di exito den e competen- 
cia aki. 

DEA cu Dia Nacional di Estudio di 
Scol Arubano Multilingual 


PA hopi decada tin discusionnan ta tuma lugar to- 
cante calidad di nos enseñansa na Aruba. Den tur e 
discusionnan aki un di e condicionnan principal cu 
a identifica pa por logra hisa e nivel y e resultado di 
Enseñansa, ta un maneho nobo di idioma. 

Mayoria di e discusionnan aki a enfoca riba e escogen- 
cia di idioma di instruccion y a trata na contesta cua 
idioma lo mester uza den scol; si ta Papiamento of si ta 
Hulandes y den e ultimo tempo tambe Ingles. 

E dilema aki ta sali for di e punto di bista cu den scol 
lo mester uza un idioma so y cu 

consecuentemente nos lo mester scoge cua idioma pa 
uza den scol. 

Na aña 2012 a cuminsa cu e Proyecto Scol Multilin- 
gual. Manera e palabra “multilingual” mes ta bisa: 
“Multi” ta “mas cu un” y “lengua” ta “idioma”. 

Pues un scol multilingual ta un scol cu ta uza y cu ta 
ofrece mas cu un idioma den scol y den klas. E bunita 
di e scol multilingual ta cu desde un principio a scoge 
pa un punto di bista den cua na scol no ta uza un idi- 
oma so, pero ta haci uzo di mas cu un idioma. For di 
e punto di bista aki no ta discuti mas tocante si ta 
scoge Papiamento of Hulandes of Ingles, pero a scoge 
pa diseña un scol den cua tin un lugar, un funcion y 
un rol pa tur e 4 idiomanan cu mas nos ta topa den nos 
comunidad aki na Aruba. 

Den e scol multilingual e mucha ta siña Papiamento, 
Hulandes, Ingles y Spaño, for di kleuter caba. 

A base di desaroyo y dominio di e idioma materno e 
mucha ta yega na uza e 4 idiomanan aki pa 
nan siñamento tambe di e otro materianan. 

Dia 14 di october benidero Departamento di Enseñan- 
sa Aruba (DEA) den cooperacion estrecho cu Centro 
pa Desaroyo Profesional Continuo (CDPC) di Instituto 
Pedagogico Arubano (IPA) ta organisa un Dia Nacio- 
nal di Estudio di Scol Arubano Multilingual (SAM) pa 
Enseñansa Preparatorio. E cabesante y maestronan di 
e scolnan preparatorio lo participa n’e encuentro aki. 
Meta di e encuentro ta pa nos compronde e esencia di 
SAM en general y di e metanan nucleo di idioma y co- 
municacion en particular mihor, carga esaki y forma 


un mihor bista di kico esaki ta nifica pa nos actividad- 
nan den Enseñansa Preparatorio. 

Durante e dia aki lo tuma lugar algun presentacion 
plenario tocante SAM y e metanan nucleo di 
Idioma y Comunicacion y diferente “break out ses- 
sions.” Den e sesionnan cortico aki lo trata diferente 
aspecto pedagogico didactico y material didactico prac- 
tico cu e maestronan por aplica di biaha den klas. 

Sr. Carlos Rodriguez Iglesias lo ta orador invita p’e 
Dia Nacional di Estudio di SAM. Sr. Rodriguez Igle- 
sias ta originalmente di Puerto Rico, pero actualmente 
e ta biba na Aruba. E ta docente di Ingles na Univer- 
sidad di Aruba, unda e ta duna les tanto na e Curso di 
Fundeshi Academico como n’e Facultad di Contabili- 
dad, Finansa y Mercadeo. 

E ta un candidato pa doctorado na Universidad di 
Puerto Rico y e tin un grado di Maestria di Universi- 
dad di Harvard y Universidad di Brandeis na Merca. 
E1 a cuminsa duna les na edad di 18 aña como studi- 
ante di intercambio na Taiwan. For di e tempo ey el 
a enfoca principalmente riba enseñansa di nivel ter- 
ciario na institucion publico y priva na Puerto Rico. 
Ademas di les di dominio di Ingles, tambe el a desar- 
oya y duna les na curso destina pa introduci estudio 
di idioma na no-linguista, p.e. Analisis Comparativo 
pa Materia Principal den Enseñansa (na Universidad 
di Puerto Rico) y Mito y Realidad Linguistico (na Uni- 
versidad di Aruba). Como miembro activo di Sociedad 
Linguistico Caribense (SCL), Sr. Rodriguez Iglesias ta 
finalisando su tesis doctoral tocante e caracteristican- 
an linguistico comun di lenga pidgin y crioyo di base 
Ingles den Caribe y Pacifico. 

Su interesnan di investigacion ta inclui adkisicion di 
idioma, multilingualismo y promocion di conocemento 
y cooperacion inter-Caribense. 

Pa mas informacion por acudi na nos website [ea.aw] 
y busca Scol Arubano Multilingual den e 
alfabetmenu. Tambe por sigui desaroyonan relaciona 
cu Enseñansa na Aruba atrabes di facebook, twitter y 
Instagram @educationaruba. 

Ta pidi ayudo di comunidad pa haya un cas 

pa huur pa muchanan special 



STICHTING voor Verstandelijk Gehandicapten 
(SVGA) ta buscando un cas pa huur unda 10 mucha/ 
hoben lo por biba bou guia di profesionalnan. 

E cas mester ta un lugar safe pa su habitantenan. 
Mester tin un bon cura y suficiente kamber y baño pa 
10 habitante por biba den e cas. 

Den dia e habitantenan lo bishita un di e departemen- 
tonan di SVGA sea Scol Dun’unman, Pasadia Bibito 
Pin, Pasadia Briyo di Solo of Centro Man na Obra. At- 
ardi, anochi y den weekend/vakantie e habitantenan 
lo ta n’e cas mescos cu den un famia. 


Gobierno lo financia di e Sociaal Crises Plan e proyec- 
to aki pa SVGA por guia 10 mucha/hoben den e cas. 
Tur lo ta mucha/hoben cu no por keda biba cerca nan 
mayor sea temporal of permanente. 

E budget p’e cas ta limita na un maximum di 4000 flo- 
rin pa luna, dor cu e subsidio cu SVGA lo ricibi no ta 
permiti di paga mas cu esey. 

Please yuda SVGA pa haya un cas adecuado pa SVGA 
por yuda muchanan/hobenan cu un limitacion intelec- 
tual y nan famia. 

Pa mas informacion por yama sra. Els van Homelen, 
Directora di SVGA, na number 522-7842/62 o yama 
sra. Omaira Leysner, cabesante di Cas Sjabururi, na 
number 522-7841. Por mail tambe na info@svga.aw . 
Mas informacion di nos fundacion en general por haya 
riba nos website www.svga.aw . 


Homenahe y 

reconocemento,cu orguyo 
na nos artistanan local 

DIAHUEBS, 17 di october 2019, di 7.00 p.m. pa 10.00 
p.m., lo tin otro actividad na Biblioteca Nacional Aru- 
ba, dedica na Rescate di Memoria, “Pasobra bo tambe 
ta conta”. Biblioteca Nacional Aruba, Departamento di 
Cultura Aruba hunto cu gestor cultural Mirto Laclé lo 
presenta un programa multi-disciplinario cu enfoke riba 
e diferente disciplinanan di literatura, arte, cultura, 
linguistica y educacion en general. 

Lo tin invitadonan special y lo duna reconocemento na 
algun musico y artista local, e.o. Taly Wever, Ronny 
Kock, Johnny Scharbaay y Frank Williams. 

Lo presenta diferente documental. Lo tin musica, canto, 
baile, declamacion y poema filma acompaña cu imagen 
di Rooi Manoonchi. Tambe lo presenta un documental 
produci pa George Jacobs y Mirto Laclé: “Na caminda 
pa un centenario y celebracion centenario di Jose “Jo” 
Dania”. 

Taly Wever ta un musico, artista, cantante: Un ‘Emba- 


hador’ trobador cu a aporta cu su talento tanto na Aru- 
ba como den exterior, den Caribe, Sur-America te Italia. 
Ronny Kock ‘E1 ruiseñor de Savaneta’: Musico, artista, 
cantante, compositor, fundador di steelband Jumping 
Jewels y coach di diferente grupo di steelband na Aruba. 
Ronny a cultiva diferente genero di musica y tambe a de- 
saroya diverso sorto di instrumento. Su aporte na trans- 
fer, sapiencia y conocemento na otro p’asina continua 
musica como deleite pa otro, ta di balor significativo. 
Johnny Scharbaay ta un musico, pianista virtuoso, cu a 
sali for di e cuna di famia Camacho di Savaneta. 

Johnny Scharbaay, icono musical Arubano cu a dedica 
un bida na studia y investiga musica y a actua como mu- 
sico pianista tanto local como internacional, pa huesped- 
nan distingui y di Cas Real y cu bandanan di taya uni- 
versal. 

Frank Williams, maestro, docente di idioma den ense- 
ñanza secundario, educador, actor di teatro y poeta. 
Frank Williams a contribui cu enseñanza di Aruba tanto 
dilanti di klas, como Inspector di Enseñanza, observador 
y dirigente. E1 destaca como artista di teatro y a skirbi 
algun obra di teatro. E1 a compila poema , a traduci na 
Ingles y a skirbi historia di poesia, Isla di mi, cu ayudo 
di Wim Rutgers. 

Semi Final y Final di Aruba su Campeonato 
Nacional di Domino Balashi 2019 


AMANTENAN di e deporte y e pasa tempo mas 
gusta pa nos Arubianonan, esta Domino, ta cla pa 
pronto conoce su Campeon pa aña 2019. 

Ayera nochi a inicia cu Playoff 2019, cu a tuma lugar 
na River Plate. 

E campeonato Nacional di Domino Balashi 2019, cu a 
yegando su climax, a conta e aña aki cu e siguiente 4 
teamnan cu a clasifica pa Semi-Final: Noordstars Dt, 
Old Parr Dt, Extreme Dt, Ottleys Dt, cu lo tuma lugar 
dianan 12 y 13 di october 2019. 

Despues di a bataya grandemente, e clasificasion 
segun e schema palabra, lo hunga Semi-final Team 1 
contra 4 y Team 2 contra 3. 

Noordstars Dt lo enfrenta Ottleys Dt. ;Extreme Dt lo 
enfrenta Old Parr Dt. 

E formato di e semifinal aki lo ta Best Out of Three, 
caminda e team cu gana 2 anochi, lo avanza p’e gran 
final, cu lo tuma lugar dianan 18, 19 y 20 di october 
awor. E cede di e gran weekend final lo ta Sportboys 
Club. 

E aña aki un bez mas Aruba Domino Bond ta conta cu 
contribucion di nos compañla cu mas tin nos deport- 
enan local na pecho. Cu su productonan mas gusta 
y consumi durante y despues di wega, esta Balashi i 
Dewars. 



Aruba henter ta wordo invita pa asisti n’e playoffs 
p’asina apoya tur e teamnan di Domino organisa. 

Aruba Domino Bond ta warda bo na Riverplate y 
Sportboys Club p’e gran Playoffs Semi-Final y Final 
cu bar y cushina na style di happy hour. 



SINTONISA TUR MERDIA, 
RADIO GALACTICA 99.9 
PA SCUCHA NOTICIA PRESENTA PA 




V1CTOR (TONO) WINKLA4R, 
ALEXA WERLEMAN Y SIMON ARENDS, 

Un concierto varia y bunita tabata 
e Concierto Dominical Donny Lacle 



DIADOMINGO dia 29 di september 2019 Fundacion 
pa Talento Musical “Donny Laclé” a presenta su conci- 
erto di tur ultimo diadomingo di luna. E concierto aki 
a tuma lugar den e sala grandi di Biblioteca Nacional 
Aruba cu tabata yen manera semper. 

E concierto a habri cu cinco pianista hoben masha tal- 
entoso di Scol di Musica Rufo Wever. Nan ta alumno di 
Johnny Croes, docente di musica y miembro di direc- 
tiva di Aruba Symphony Festival & Academy. 

E pianistanan aki a haya hopi aplauso di e publico cu 
a keda impresiona. Priscillo Quont (17 aña) a toca "Sincerity 
(La Candeur), Op. 100, No. 1" di compositor Johann F. Burg- 
muller. Gian Giel (11 aña) a sorprende su audiencia cu "Open 
theme from Symphony No. 40" di compositor Wolfgang Ama- 
deus Mozart. Joel Buddy (16 aña) a presenta "Lovely" di com- 
positor: Florian Bur. Luis Kelly (17 aña) a deleita publico cu dos 
piesa, esta "Abo So" di Padu Lampe y "Basha Awa Bay" di Lord 
Boxoe (Yrad A. Illidge). Y Carienne de Cubo (18 aña) a cera e 
parti aki cu e famoso "El Diablo Suelto" di compositor: Heraclio 
Fernández. 

Johnny Croes a conta di e proyecto nobo LeerOrkest Aruba, 
un proyecto di musica pa mucha. Segun Johnny Croes: “Mu- 
cha cu haya les di musica ta bira mucha mas contento 


y esaki ta hopi positivo pa nan desaroyo y ta evita cu 
nan por bay den mal caminda. Es decir, ta comproba 
cu e LeerOrkest tin balor educativo, cultural y hudicial 
preventivo”. 

E bailadonan Alexander & Irina di Tango Barefoot a 
presenta dos tango, bunita y intenso. E duo aki ta spe- 
cialisa den e tango Argentino clasico y ta balia riba mu- 
sica di 1920 pa 1960, e era di oro di tango. 

Durante un Milonga, un Festival di Tango, na Den 
Haag, Hulanda, Alexander a topa Irina cu ta di Ru- 
sia. Tango a trece nan hunto y despues di 4 aña Tango 
Barefoot in Aruba a nace. 

E percusionista y cantante Abelardo Romero a canta 
diferente bolero conoci y na momento cu el a cuminsa 
canta, e parehanan romantico a subi pista. Su audien- 
cia a keda encanta cu su bos tremendo y su presenta- 
cion simpatico. Abelardo tin un careda musical masha 
interesante aki na Aruba, caminda el a traha, presenta 
y graba cu masha hopi grupo musical. 

A clausura e mainta cu un concierto di Gospel cu tres 
bos fenomenal. E cantantenan ta Osdely Wester, So- 
laica Clarinda y Tabitha Smith-Heemstadt, tur tres cu 
hopi experiencia riba tereno di Gospel y Jazz. 


< Sigui na pagina 21> 






























Diasabra, 12 October 2019 


AWEMainta 


21 


< Continua di pagina 20 > 




Den Noticia 

Noticia directo y confiabel. 
Presenta tur media di 12'or pa l'or 

Cu Victor "Toko" Winklaar 
yAlexa Werleman 

na G-FM Galactica 99.9 




E banda cu a compaña e cantantenan aki ta 
consisti di Stephen Diaz (baho), Alejandro 
Gonzalez (piano), Ivan Williams (drums), 
Denzel Tromp (conga), Justin Flores (per- 
cusion menor) y Carlos Bislip (vibes). 

Ta interesante pa sa, cu tur e hobennan di 
e banda aki a yega di ricibi un beca di Fun- 
dacion Pa Talento Musical Donny Laclé. 
Publico a gosa di e calidad di e bosnan, e 
harmonia cu nan a crea y e entusiasmo di e 
hobennan di e banda. 


Por bisa cu e concierto aki tabata exitoso, 
manera ta custumber. Esnan cu tabat’ey a 
gosa un mundo. P’esey nos ta invita tur es- 
nan cu ainda no a yega BNA caminda nos 
Concierto Dominical ta tuma lugar, pa ta 
presente dia 27 di october, e ultimo diado- 
mingo di e luna aki. 

E organisadornan ta gradici CedeAruba y Sa- 
menwerkende Fondsen Cariben, Ivan Quan- 
dus, tur e boluntarionan y naturalmente e 
artistanan y e publico pa nan sosten. 

Aruba lo celebra #Erasmusdays 2019 


DEPARTAMENTO di Relacionnan di Reino y 
Union Europeo den colaboracion cu Departamento di 
Enseñansa Aruba, lo organisa pa promer biaha #Eras- 
musdays na Aruba. 

Desde aña 2017, bou iniciativa di e agencia nacional 
di Francia encarga cu desaroyo y ehecucion di e pro- 
grama di subsidio di Union Europeo Erasmus+, Eu- 
ropa y mundo ta celebra anualmente e logronan di e 
proyectonan subsidia cu e fondo aki. E aña aki e cel- 
ebracion di #Erasmusdays ta tuma lugar oficialmente 
riba 10,11,12 di october 2019. 



Considerando e exito grandi cu Aruba ta hibando como 
un Pais-Teritorio (ultramar)di Union Europeo cu e 
subsidio aki, lo organisa den cuadro di #Erasmusdays 
2019, un evento informativo pa tur e cabesantenan y 
directivanan di scol. A dicidi di tene e evento aki riba 
15 di october 2019, ya cu e tres fechanan menciona 
anteriormente ta cay denter di e periodo di vacacion 
di scol na Aruba. 



Europe 

House 

ARUBA 


E evento lo tuma lugar den e auditorium di Colegio 
EPI cu e meta principal di informa mas hopi di nos 
scolnan posibel riba e oportunidadnan existente pa 
entre otro nan instituto, docentenan y alumnonan. 

Ariba e dia aki, diamars 15 di october 2019, lo tuma 
lugar presentacion di e dos departamentonan men- 
ciona y tambe di algun di e stakeholders principal, 
manera Universidad di Aruba, CEDE Aruba y EPI. E 
instancianan aki lo elabora riba nan experiencia, exito 
y e retonan cu por tin den desaroyo di un proyecto y e 
procedura pa peticion pa subsidio. 


E evento aki ta registra oficialmente riba e pagina web 
di celebracion di #Erasmusdays www.erasmusdavs.eu 
di Comision Europeo y ta spera di por crea visibilidad 
rond mundo cu esaki compartiendo Aruba su exito. 

Erasmus+ 

Erasmus+ ta e programa di subsidio di Union Europeo 
disponibel pa entre otro: insitutonan academico, scol- 
nan, organisacionnan di boluntario, organisacionnan 
pa hobennan, como tambe deporte. 

Bou capa di un proyecto specifico ta crea mobilidad 
di individuonan entre e paisnan participante, of por 
financia desaroyo di cooperacionnan strategico entre e 
institutonan/ organisacionnan pa por ehempel innova- 
cion y reforma di nan maneho. 

Tambe tin oportunidad pa subsidio pa e desaroyo di 
maneho specifico di gobierno den sector laboral pa nos 
hobennan. 

E actual ciclo financiero di Union Europeo 2014-2021 
tin mas o menos €14.7 miyon disponibel y esaki lo bay 
redobla te cu €30 miyon pa e ciclo financiero nobo di 
2021-2027. 

Ta invita un y tur pa like e paginanan di facebook di 
Europe House Aruba, Erasmus+ Aruba y tambe di e 
stakeholders menciona pa por sigui e desaroyonan y 
keda informa tocante e oportunidadnan cu e programa 
aki ta brinda Aruba. 

Parlamentario Edgard Vrolijk (MEP): 

"E MOU cu CITGO ta duna Aruba su terminal y refineria bek 
unda cu awor Gobierno por bay busca un operador di berdad" 


ARUBA un biaha mas ta conoce un dia historico bao lider- 
azgo di Prome Minister Evelyn Wever-Croes cu ta logra 
yega na un MOU unda cu e proceso pa bisa ayo n’e aven- 
tura di CITGO ta conociendo su final. Un MOU cu ta duna 
pueblo di Aruba su terminal bek y tambe su refineria unda 
cu awor Gobierno tin e poder pa por bay busca un operador 
serio di berdad pa por pone esaki den funcion y unabes tin 
e operador aki por yega n’e final di e contracto cu CITGO, 
segun Edgard Vrolijk. 

E CONTRACTO A CREA UN BURACO FINANCIERO 
ENORME PA ARUBA 

Cu consentimento di Gobierno Hulandes y bao liderazgo di 
Mike Eman a logra yega na un contracto cu CITGO unda 
cu ta pasa e refineria p’e bira un upgrader, pero tambe ta 
duna nan nos terminal. 

Banda di esaki a crea un contracto di mas di 2000 pagina y 
unda cu si Aruba kibra e contracto prome cu ora Aruba lo 
a sali mal perdi y mester paga un gran cantidad di claims. 
Banda di esaki te pa october 2020, si CITGO no cumpli, 
por kibra e contracto y e ora lo cuminsa e odisea den Corte 
pa por haya nos propiedadnan, pero tambe bringa pa CIT- 
GO cumpli cu su obligacionnan cu sigur lo a dura nos mas 
cu 5 aña. 

Y na 2017 cu cambio di Gobierno nos a haya nos cu un 
deficit financiero di 275 miyon florin cu despues di corta 
y primi den nos NV-nan por a baha na 155 miyon y esaki 
puramente debi cu Gobierno di AVP a pone cu CITGO lo 
genera riba 100 miyon y pa 2018 esaki lo ta riba 200 miyon 
florin y cu Gobierno Hulandes a aproba tambe pa medio di 
conseho di CAFT. Na final di dia ta pueblo mester a con- 
oce aumento di belasting pa cubri esaki, Edgard Vrolijk a 
sigui splica. 

FIESTANAN ENORME DI APERTURA 

A celebra firmamento di e contracto di mas malo den his- 
toria di Aruba unda cu via Utilities Aruba NV a paga un 
avion priva pa hiba un delegacion di Minister y carga cu 
prensa pa cubri e firmamento y mesun dia bula bin bek y 
celebra na grandi cu Destra y cu a costa rond di 700.000 
florin p’e apertura cu no a crea ni un cupo di trabao. 

A crea si buraco financiero den e pais aki y a crea entrada 
pa un grupo privilegia den RDA, entre otro Richard Ar- 
ends kende ta un di esnan cu a traha riba negociacion y 
tambe e contracto di CITGO. Pues no solamente tabatin 
fiesta di apertura, pero tambe fiesta di placa pa amigonan 
den RDA cu pueblo na final ta paga p’e deficit financiero 
crea. 

SPERANSA NOBO Y NA BON MOMENTO 

N’e momento aki cu Gobierno Hulandes tambe a bira 
oposicion politico y ta para na banda di AVP y corupcion, 
cada bes ta bin cu algo pa pone nos gobernacion bao pre- 
sion y menasa, e noticia di MOU aki a cay n’e momento 
ideal. No por pidi pueblo pa sigui paga e debe crea pa Mike 



Eman y su gobernacion mediocre y cu aprobacion di Gobi- 
erno Hulandes. 

Nos gobierno a bin ta baha nos deficit financiero di 275 
miyon den dos aña na 25 miyon florin. Y awor tin e reto 
pa yega na 25 miyon di surplus y p’esey Prome Minister a 
scoge pa yega n’esaki creando entradanan nobo y no bay 
ranca di pueblo manera Hulanda kier unda kier pa suta 
pueblo cu medida y banda di esaki no kier pa socialmente 
pa medio di Crisis Sociaal Plan nos pueblo haya ayudo. Y 
e noticia aki ta duna speransa y sigur lo yuda pa por crea 
entrada structural por medio di e terminal y pa termino 
mas largo e rehabilitacion di e refineria, Edgard Vrolijk a 
sigui bisa. 

ESCOGENCIA ENTRE SURPLUS OF SUFRIMENTO 
DI UN PUEBLO 

Ta claro y sigur Edgard Vrolijk e ta sostene e decision di 
Prome Minister cu ta para pa crea entradanan pa por yega 
na un surplus financiero. Lo ta mas facil pa aumenta p.e. 
BBO pa yega na un surplus. Pero ki bal bo yega n’esaki y 
bo pueblo ta sufri y no ta feliz? 

Si nos por yega pa 2020 na un budget neutral ta hopi a ser 
logra y cu yegada di e hotel na San Nicolas, e bon noticia 
di e MOU di e refineria y tambe otro proyectonan cu lo con- 
oce luz di dia pronto, pueblo por ta sigur cu nos lo conoce 
un surplus pa 2020 ainda y p’esey ta pidi Hulanda tempo 
y tambe e añanan nos dilanti esakinan lo ta sumamente 
positivo pa finansa di pais Aruba. 

Pero si bo kier sigui menasa, nos ta cla pa gara nos ban- 
dera y sigui cu e lucha, pasobra ta prome biaha bo ta wak 
un Gobierno cumpliendo cabalmente y kier strob’e di tra- 
ha, mientras di 2009-2017 a permiti pa horca e pais aki 
den debe. 

Awor ta mas cu claro unda kier a yega, pero danki na 
pueblo cu a cambia e rumbo no a logra. Pabien Promer 
Minister Evelyn Wever-Croes cu e logro aki y sigur pueblo 
ta para bo tras pa e bon trabao cu Promer Minister a bin 
ta hacienda, ta conclucion di Edgard Vrolijk. 

UN 8NECHI DI PALABRA DI DI08 

XXVIII DIADOMINGO ORDINARIO 

1 lect.:2Rey5,14-17 
Salmo: 98 

2 lect.: 2 Tim 2, 8-13 
Evangelio: Lc 17,11-19 

Na caminda pa Herusalem, Hesus a pasa den region entre Samaria y Galilea. 
Ora El a drenta un pueblo, diez leproso a bin contr’E y keda para na un 
distancia. Nan a grita: “Hesus, maestro, tene misericordia cu nos!” Ora Hesus a 
mira nan, El a bisa: “Bay y laga e sacerdotenan mira boso.” Segun nan tabata 
cana bay, nan a cura. Un di nan a bira bek, ora el a mira cu el a cura. E tabata 
alaba Dios na bos halto, y tira su curpa abou na suela dilanti di Hesus y gradici 
Hesus. E homber ey tabata un Samaritano. E ora ey Hesus a bisa: “No ta diez 
a cura? Na unda e nuebe sobranan a keda? Ningun no por a bolbe bini pa 
alaba Dios sino e stranhero aki so?” El a bisa e homber: 
fe den Mi a cura bo!” 

Palabra di Señor! 

MENSAHE 

Diez leproso, den nan sufrimento a roga Hesus p’E tene 
Misericordia cu nan. Toch, despues di a keda sana solamente 
un di nan a bolbe cerca Hesus pa yam’E danki. 

Mesun patronchi ta keda ripiti den nos tempo. 

Ora di problema y sufrimento cantidad di hende ta busca 
Hesus, pero ora problema a keda soluciona nan ta keda 
leu fo’i Dios. Esey ta confirma cu loke ta conta pa nan ta haya loke nan ta pidi, 
y no Hesus cu a haci nan e fabor. P’esey Hesus ta puntra: “Unda e otronan a 
keda?” Kiermen Hesus a spera nan gesto di gratitud y aprecio. Hesus a spera 
nan aprecio no pa su propio satisfaccion sino como algo beneficioso pa nan. 
Hende cu ta gradici ta consciente cu nan a haya un regalo, cu nan a haya algo 
cu ni sikiera nan ta merece. Falta di gratitud ta pa paga chispa di fe y ta cera 
curason pa e bienechor cu ta Dios mes. Hesus por a bisa solamente na un di e 
leprosonan: “Bo fe den Mi a cura bo!” otronan den realidad no a merece di ta 
cura y nan no tabata prepara pa haya e regalo aki. P’esey nan no ta aprecia e 
don di salud. Probablemente den nan futuro, biba aleha fo’i Dios atrobe nan a 
hinca nan bida den problema. Hesus por a bisa leprosonan: ‘Bay numa, boso 
ta cura’, pero El a bisa nan: “Bay y laga e sacerdotenan mira boso.” 

Tin biaha nos kier pa Dios actua na nos manera, directo, sin iglesia, sin 
sacerdote, pero Hesus ta siña nos respeta precepto y ley. Den lenguahe 
biblico lepra ta expresa bida den pica. Hesus ta manda nos cerca 
sacerdotenan (Hn 20,23) caminda nos por haya sanacion y purificacion. 

Ta un pena cu solamente aproximadamente un di diez persona sa aprecia 
Hesus, cu ta cura nos alma pa medio di confesion sacramental. 

Esnan cu ta aprecia e sacramento aki por tende bos di Hesus cu ta bisa: 
“Lanta bay numa; bo fe den Mi a cura bo!” 

ORACION 

“Hesus, maestro, tene misericordia cu nos!” Aumenta nos fe y siña 
nos aprecia tur bo regalonan. Amen. 

PROPOSITO 

Pone atencion riba e ‘uso’ di palabra DANKI pa cu Dios, cu nos familiarnan y 
compañeronan di actividadnan di tur dia. 



“Lanta bay numa; bo 

Ki alegria, ora nan a bisa mi: 

"Ban cas di Señor!" 

I awor, ata mi aki para na Bo porta Señor. 
Salmo 122 


Cu inmenso tristeza na nos curazon nos ta anuncia cu a fayece 
inesperadamente: 



Igma E. Curie 

Mihor conoci como"lma" 
*27-06-1958 -109-10-2019 


Acto di entiero lo wordo anuncia despues 





"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason nos kier anuncia 
fayecimento di nos ser keri: 



Tecla Wernet 

*15-06-1951 - tl 1-10-2019 
Acto di entiero lo wordo anuncia despues 



"Enpaz me acostaré, y asimismodormiré; 

Porque soloTu, Jehova, me hacesvivirconfiado" 

Salmo 4:8 

Cu dolor nanoscurasonperoconforme cu Dios suboluntadnos 
ta anunciafayecimento di: 



Orly Martha Herrera 

"Orlyta" 

*10-08-1969 t 09-10-2019 


Na nomber di su 

tata: t Roberto Herrera 

mama: t Martha Herrera -Chaljub 

mescos mama: Lilia Campo y famia 

yiu: Usher Herrera 

rumannan: 

Roxana Rodriguez 

Michael y Sandra Herrera - van der Hans 
Ramon y Danner Herrera - Garcia y famia 
subrino- ysubrinanan: 

Kenia - Roalken - Roxalis y Ricardo 

Xion y Shameka - Gior - Kian 

Nayibe y Rodney - Rosmery y Kelvin - Derek 

sobresubrino/anan: Isabella - Marsella - Jahmani - Shamion - 

Shalien - Abi 

mama di susubrinanan y mihoramiga di semper: Paulina Marin 
Arrieta y famia 
omo y tantanan: 

Toy Chaljub y famia - Alex Chaljub y famia - Jorge Chaljub y 
famia - Miriam van der Bliek y famia - 
Fauda Aguilar y famia 

primo y primanan: Pieters - Vieira - Ochoa - Martinez - Habib 
- Moreo - Aguilar - Chaljub - Krozendijk - Sneek - Franken- 
Kock- van der Bliek 

mihor amiga y amigonan: Gianna,Mey,Gerardo, lona, Maureen, 
Jeanny, Jane, Sharon y Christina 
bon hefenan/amigonan: Lino Croes y esposa 
Mike Posnery esposa 

rumannan di IglesiaThe upper room ministries 
coleganan di Orchid Casino 

ex coleganan di Excelsior Casino: Rachella, Mariela, Quincy, 
Luciano, Pierina, Frido, Win,Yeesan y demas 
excoleganan 

Demas famia, bisiña y conocirnan: Herrera, Rodriguez, van der 
Hans, Garcia, Campo, Useche, Arrieta, Pieters, Vieira, Ochoa, 
Martinez, Habib, Moreo, Aguilar, Chaljub, Krozendijk, van der 
Bliek, Kock, Sneek,Franken, Koolman, Hooft, Linde, Croes, 
Posner, Paesch, Boscan, Paula, Fuentes, Silva,Webb, Gomez, 
Cuevas, Riley. 

Oportunidad pa condolencia lo ta diamars 15 di oktober di 7or 
pa 9or di anochina Aurora Funeral Home. 

Acto di entiero lo tumalugardiaranson 16 di oktober di 2or pa 
4or na Aurora Funeral Home. 4or lo sali pa santananaSaba- 
naBasora. Despues di entiero no lo ricibibishitanacas. 

Ta pidi pa e vestuario ta colorido. 

Nos disculpasi den nos tristeza nos por a lubidaalgunfamiaof- 
conocirnan. 





MINOAMURI 

Ml A DJIES HABRI Ml HALANAN Y BULA BAI 
BOSO CU A KEDA ATRAS KEDA UNI UN CU OTRO PA Ml ALMA 
Y RECORDA Ml SEMPER CU HOPI AMOR MESCOS CU AMI 
TABATATIN PA BOSO 
A BAI DRUMI DEN BRASA Dl SENJOR 



SRA NILCATHERESITA 
ALCANTARA MARTIJN-KELLY 

MIHOR CONOCI COMO"MA NINA" 

19-10-1934 +09-10-2019 
NOMBER Dl SU 

CASA: tALFRED GREGORIO FREDDY MARTIJN 

JIUNAN: t EDUARD Y tOMAIRA MARTIJN-CROES 

DAPHNYY EFRAIN KELLY-MARTIJN 
NIETONAN: MARC MARTIJN Y SUSAN JACOBS 

OSWIN GEERMAN Y JANILA LEON 
BISANIETO: O.J-SON GEERMAN 

RUMANNAN: ILSA Y EDDY SCOTT-KELLY MERCA 

EPHRAIM Y +JOYCE KELLY-KANWISCHER Y FAMIA CANADA 
BLANCA KELLYY FAMIA 
+FRANCIS Y +ELVY KELLY LIEUW HULANDA 
+ARNOLDAY +DENNIS CHAYOUNG-KELLY Y FAMIA 
+ HUMPHREY Y ZULY KELLY-SUROMIY FAMIA 
SU MIHOR AMIGO Y AMIGANAN: RODULFO DUFI MARTIJN Y 
FAMIA 

DOMINICO KELLYY FAMIA 
AMARYLIS GUIAMO-JANGA Y FAMIA 
MIRCLA WINKLAAR Y FAMIA 
ISNARDA ANGELA Y FAMIA 
ALDINA RIJKE-DE JONG Y FAMIA 
HILDA GEERMAN Y FAMIA 

TUR SU BON AMISTADNAN Dl ALHAMBRA CASINO Y GRUPO 
MAGDALENA, SWA Y CUJANAN NA BONAIRO, SUBRINO Y 
SUBRINANAN,PRIMO Y PRIMANAN, COMPERY COMERNAN, 
HIJANAN, SU DR.STIMA Dl CAS MORALES-THUIS Y DEMAS 
CONOCIRNAN. 

DEMAS FAMIA: KELLY, MARTIJN, GEERMAN, LEON, SCOTT, 
LIEUW, CHAYOUNG, BOOI POURRIER, DAMMERS, DUNLOCK, 
REED, BOEKHOUDT, DE JONG, ALDERS, SEMELEER, NICOLAAS. 
TA INVITA PA ASISTI NA DESPEDIDAY CREMASHON DIALUNA 
14 Dl OCTOBER 2019 FOR Dl 2'OR PA 4'OR Dl ATARDI NA 
AURORA FUNERAL HOME. 

Sl ENCASO DEN NOS TRISTESA NOS POR A LUBIDA ALGUN 
PERSONA OF FAMIA NOSTA PIDI NOS DISCULPA 

'Trick or Treat' dia 27 di october: 


Alegria di Halloween pa mucha 
na Renaissance Marketplace 










"Bou alanan di Dios mi ta sigur. Mi refugio y mi forti, mi Dios, 
den kende mi ta pone mi confianza" 

Salmo 91 

Cu profundo tristesa pero gradicidoTata todo poderoso pa tur 
locual ela significa pa nos, nos ta anuncia fayecimento na e 
bunita edad di 87 anja di: 



AnaTrinidad Vivo-Liriano Fermin 

Na nomber di su: 

Casa: Wilfred Vivo 

Yiunan: Luz Maria Gonzales Liriano 

Jose Anibal Rodriguez 

Jose Antonio Liriano 

Nietos: Ingrid Stasichin 

Elpidia Ureña 

Rithideli Gonzalez 

Euriabades Liriano 

Rumannan: Luisto Concepcion 

Rafael Rodriguez 

Salvador Rodriguez 

Adalberto Rodriguez 

Juanito Liriano 

Jose Rodriguez 

Demas famia: Vivo, Maduro, Dabian, Flanegin, Dirksz & 

Geerman 

Ta invita pa acto di entiero cual lo tuma lugar na Aurora Funeral 
Home diasabra 12 di oktober 2019 di 2'or pa 4'or di atardi. 
Despues lo sali pa Santana Central Sabana Basora. 

Disculpa nos si den nos tristesa nos por a lubida algun famia of 
conocir. 

Despues di entiero nos no ta ricibi bishita di condolencia na 
Cas. 


UN djis ta Halloween y Renais- 
sance Marketplace ta celebra esa- 
ki cu hopi alegria. Aruba a bin ta 
adopta e evento aki y ta haci’e un 
fiesta di disfraz masha creativo 


E aña aki Renaissance Mar- 
ketplace a prepara un fiesta di 
Halloween cu lo tin tur detaye 
‘spooky’! 



' ÇiM&ieit 'r&offte & 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curazon nos ta participa 
fayecimento di nos defunto stima: 



Franciscus Gregorius van Cleef 

Mihor conoci como"Frans"of"Papai" 

*17-11-1929-108-10-2019 
Na nomber di su: 
tEsposa 
Yiunan 

Nieto-, nietanan y bisanietonan 
Swa-y cuñanan. 

Sobrino- y sobrinanan 
Demas famia y conocirnan 

Ta invita pa acto di despedida cual lo tuma lugar na Aurora 
funeral Home dialuna 14 di oktober 2019 di 9'or pa 11 'or di 
mainta. Cremacion ta tuma lugar despues den seno familiar. 

Disculpa nos pero nos no ta ricibi bishita di condolencia na cas 
despues di ceremonia. 


E decoracion lo cuadra cu e tema 
y ta inclui zonidonan espantoso y 
efecto di huma. Lo tin diferente 
‘zombie’ ta cana rond cu sigur lo 
crea oportunidadnan tremendo 
pa saca potret. Claro, no tin Hal- 
loween sin ‘trick or treat’! 
Renaissance Marketplace ta 
invita mayornan pa haci 27 di 
october proximo, un evento di 
famia na unda cu muchanan por 
diberti ricibiendo nan ‘treat’ en- 
tre 5’or di atardi y 8’or di anochi, 
y pasa un rato contento. 

GANA PREMIO CU BO 
DISFRAZ! 

Lo tin weganan special pa Hal- 
loween na unda muchanan por 
gana premio cu nan disfraz. 
Imaginabo un Renaissance Mar- 
ketplace completamente decora, 
diferente ‘zombie’ y ‘spook’ ta 
cana rond. 

Join e Horror Fest diadomingo 
dia 27 di october pa un anochi 
‘espantoso’ y dibertido! Tambe, 
lo tin presentacion di Kereken- 
tenchi, ‘face painting’, un ‘magic 
show’ y un ‘dance show’. 

E ambiente lo ta uno di diber- 
ticion combina cu un atardi di 
compra. No lubida cu na Renais- 
sance Marketplace tin un variac- 
ion amplio di restaurant y terras 
na unda cu den ambiente ameno 
por disfruta cu henter famia. 

Hues De Kort a 
desbarata defensa 
di trio cu kier a 
bay tira atraco 



The Lord is my shepherd; 

I shall not want. 

He makes me lie down in the green pastures. 
He leads me beside still waters. 

He restores my soul. 

Psalm 23 vers. 1 &2 



Marciano Angela 

Mihor conoci como"Rocky" 

*16-01-1935 - +10-10-2019 


Na Nomber di su: 

Casa: Vera Angela (qepd) 

Yiunan: Karen Angela 

Marciano Angela (Juni) & Sharon Angela-Spong 
Rollyn & Rosita Angela-de Knegt 
Ruman: PedroAngela 

Nietonan: Vera Marie, Caaron (Nikki), Rollyn (Tito), Genieve 
(Gini), Valentino 
Micaela, Gabrielli, Giandra 
Bisa Nieta: Ansely Mia Perez 

Dimas Sobrino y Sobrinanan 
Dimas Primo y Primanan 
Cuña: Joan Loyyiu Naomi 
Sobrina: Jemine Boekhoudt y yiu Shaun 
Ex Coleganan di LAGO. 

Cuidadornan: 

Mayra Bermudez 
Gerseline van der Linde 

Amigonan y Famianan: Angela, Lo, Britten, Maduro, Dunlock, 
Spong, Nurse, Bregita, Boekhoudt, Koolman, Rojas, Noguera, 
Rosas, Graves, Perez, Diaz, Kock, Fingal, Bernabela, Peterson, 
Eisden, Damian, Goeloe, Bergen, Gunther, Marselia, Panneflek, 
Tromp, Balentin. 

Ta invita pa acto di condolencia y despedida cual lo tuma lugar 
na Aurora Funeral Home diasabra 12 di oktober 2019 di 7'or pa 
9'or di anochi. Cremacion lo tuma lugar den seno familiar. 

Nos disculpa si den nos tristeza nos por lubida algun persona 
of famia, nos ta pidi nos mas sincero disculpa. 



Gradicimento y invitashon 

Na nomber di su yiunan y rumannan, ta gradici demas famia, 
bisinja, amigo y conocir nan pa nan sosten durante enferme- 
dad, na momento di fayecimento y entierro di nos querida 
Erica. 



Sra. Erica Elena Koolman 

Nos kier a duna un gradecimento special na e dokternan y 
enfermero nan na Colombia pa e bon cuido y atenshon pa cu e 
salud di Erica. Un danki na Maria-Eugenia Cerrato y yiunan pa a 
companja e defunto y su yiunan na Colombia. 

Danki na tur cu a manda un whatsapp y jamada cu palabra di 
consuelo. 

Danki na tur hende cu a juda hasi e entierro uno bunita; 
cantante den misa Setty y Ricky riba viool. Danki na Andrew 
Curiel y Marietta Wanopa pa e bunita maquillaje y peinado pa 
nos defunto. 

Danki special ta bai pa Kenneth Phillips, Roosje Garrido, famia 
Koolman, famia Mackay, famia Gomez, Mango's place, famia 
Hoek, famia Wever, famia Emerenciana, Marlene Maduro, 
empleadonan di Metacorp en especial di NewYork laundry y 
demas persona cu a juda den un of otro manera. 

Un danki na Aurora funeral home. 

Nos ta invita boso pa un santo sacrificio di misa cual lo tuma 
lugar na misa Inmaculada Concepcion na Santa Cruz. E fecha lo 
ta diadomingo 13 Oktober pa 6:30PM. 

Despensa nos si den nos tristesa nos a lubida di menshona otro 
persona cu tambe a sostene nos den e momento nan dificil aki. 


WILLEMSTAD. Abogado mr. Prevo 
tabatin e defensa di Maikel Bart na su 
encargo y a insisti cu su cliente a djis 
drenta e auto Kia pa haya un cabes di 
boto, como tal a paga 10 florin pa gaso- 
lin. Abogado mr Uldrick Dickens en- 
carga cu e defensa di Oleana a enfatisa 
cu su cliente ta un firstoffender y cu tin 
tur rason pa tene cuenta pa no stipula 
un castigo asina halto. Abogado mr S. 
Larmonie, saliendo na defensa di Urny 
‘Black’ Jops a argumenta cu un plan 
riba su mes ainda no ta un acto casti- 
gabel, como tal e no ta mira motibo pa 
condena su cliente, sino solamente pa 
e hecho di posecion di arma di candela, 
loke esaki sigur a atmiti. Hues mr. de 
Kort sinembargo no tabata di acuerdo 
cu e abogado riba e argumento cu aki 
ta trata djis di un plan. 

Fiscal señora mr Clarelli Hato-Willems 
a rechasa tur e ponencianan cu a bini 
padilanti cu lo ta trata aki di un idioma 
(estilo ‘code’) uza na telefon pa despista 
e señora di Oleana, mustrando cu debi- 
damente e trio tabata na caminda pa 
tira atraco, pues esey ta e rason cu nan 
tabata den posecion di arma di candela 
etcetera. 

Enfin tur cos ta mustra cu ta atraco 
nan tabata bay pe, ya cu polisnan a 
scucha e combersacion y a analisa e 
contactonan telefonico debidamente. 
Maikel Bart tambe ta culpabel y debi- 
damente a forma parti di e plan, segun 
fiscal Hato Willems. 

Pa tur siguridad tocante e estado men- 
tal di e acusado Maikel Bart, direct 
for di sala di corte a yama sikiater di 
prizon dr. Heytel, kende a comenta di 
Bart su situacion, esta si e ta responsa- 
bel pa su actonan si of no. 

For di e loke e sikiater a trese padilanti 
no tin ningun rason pa tene considera- 
cion cu Maikel Bart su situacion. 

Fiscal a demanda un castigo di prizon 
di 36 luna, kitando e periodo cu nan 
a pasa den aresto preventivo, pero fi- 
nalmente hues mr de Kort a yega na e 
condena di 30 luna castigo di prizon pa 
cada un di e trio. 

Sentencia na castigo di trabou pa 

ladronicia di material 



WILLEMSTAD. Fuera di su 
presencia e cuidadano Hurtly Pau- 


lina a keda sentencia diaranson 
ultimo pa ladronicia di material di 
construcion cu ta pertenese na e 
empresa Ballast Nedam relaciona 
cu construcion di Curacao Medical 
Centrum. 

E construcionnan, manera ta cono- 
ci ta tumando luga den Otrobanda. 
E acusado Hurtly Paulina entre 
tanto ta bay cumpli 57 aña di edad, 
pero tabata dia 20 di juni 2019 cu el 
a haci su mes culpabel na ladroni- 
cia di materialnan cu ta pertenese 
na Ballast Nedam, pero cu ta desti- 
na pa construcion di Curacao Medi- 
cal Centrum. 

E materialnan en cuestion tin un 
balor di 8000 florin segun fiscal mr 
Ivo Out, kende na nomber di Min- 


isterio Publico a hiba palabra. Mas 
despues a bini padilanti tambe cu e 
acusado tabata shofur di un heftruk 
y netamente haciendo mal uzo di e 
ocupacion ey a cue e materialnan. 
Durante tratamento di su caso, 
Hurtly Paulina mes no tabata pre- 
sente, si su abogado señora mr Eis- 
den. 

Tratamento di e caso no a tuma 
asina tanto tempo, fiscal a consta- 
da cu tin tur prueba cu aki ta trata 
di un hecho castigabel y hues mr. 
Mauritsz de Kort tambe tabata di 
acuerdo cu e ponencianan di fiscal y 
e castigo manera a keda demanda, 
esta 90 dia castigo di trabou y 3 si- 
man castigo di prizon condicional, 
mas un periodo di prueba di 3 aña. 


Entrada hudicial cu detencion y conf scacion 



WILLEMSTAD - Continuando cu un investigacion 
relaciona cu un caso di violacion di ley di arma di cande- 
la y violacion y ley di opio, polis a tene entrada hudicial. 
Diaranson 9 di october 2019, pa 05.00’or di mainta, per- 
sonal di Divicion di Crimen Organisa, Tim di Aresto, 
Kmar conhuntamente cu Douane, a tene tres (3) entrada 
hudicial na e adresnan: Caya Scapadepchi ,Caya Shil- 
ling y Souax. 

Durante di e investigacion na e adres Caya Scapadep- 
chi a haya y confisca un cantidad limita di marihuana y 
matanan di marihuana. 

Durante di investigacion na un di casnan ariba menciona 
polis a detene e homber N.R.P., di 28 aña di edad, nase 
na Corsou como sospechoso den e caso di ariba menciona. 
A presenta e sospechoso dilanti un Fiscal Auxiliar cu 
despues di integoracion a keda laga den libertad. 

30 luna di prizon pa trio 

Siguiendo nan combersacion na telefon 
polis a atrapa atracadonan 



WILLEMSTAD. Segun fiscal señora mr Clarelli 
Hato Willems y hues mr. Mauritsz de Kort tin tur in- 
dicacion cu e trio Maikel Bart di 41 aña di edad, Urny 
‘Black’ Jops di 23 aña di edad y Cherguard ‘Jerry’ Ole- 
ana di 32 aña di edad, dia 25 di juni ultimo tabata 
na caminda pa tira un atraco, pasobra practicamente 
tur cos tabata plania, numa polisnan a gara nan na 
tempo. Autoridadnan ya tabatin Cherguard Oleana, 
miho conoci como ‘Jerry’ of ‘Panter’na bista, como tal 
tabata sigui su yamada y contactonan telefonico y a 
canta bingo na momento cu Oleana tabata den comb- 
ersacion cu un otro persona planiando con nan lo pasa 
busca un di cuater persona pa djei bay na un cas pa 
horta un cluis. 

Urny ‘Black’ Jops na momento cu el a keda detene 
a atmiti durante e interogacion di ta doño di e arma 
di candela, el a reconoce cu nan enberdad tabatin e 
proposito di tira atraco, aunke den sala di corte di- 
aranson ultimo ela ninga di a haci tal declaracion na 
warda di polis. 

Pero polisnan, despues di a tende Cherguard ‘Jerry’ 
Oleana papia na telefon y splica presis kico tabata bay 
sosode, a sigui tras di e trio sinta den e auto Kia Rio 
pa onferwagt para nan. 

Den e auto cu e trio tabata coriendo dia 25 di juni ulti- 
mo a haya capuchon, un arma di candela, varios hans- 


cun, machete y tambe cuchu, tur ta artefactonan cu ta 
uza den caso di tiramento di atraco. 

E acusado Cherguard ‘Jerry’ Oleana den sala di corte 
a ninga categoricamente, bisando cu ta un otro idioma 
e tabata uzando concientemente pa su señora no haya 
sa cu ta un otro mucha muhe e tabata planiando pa 
sali cune. Remarcabel ta cu e combersacion tabata 
riba ladronicia di cluis. 

Ademas segun Cherguard ‘Jerry’ Oleana, el a laga su 
señora manda e mensahe via whatsapp y aki hues a 
observa cu di e manera ey ta parse cu e ta capas di haci 
su señora tambe complise di e acto castigabel comete. 
Hues y fiscal sinembargo a sigui referi na e declara- 
cionnan anteriormente haci na polis di parti di Urny 
‘Black’ Jops, aunke esaki despues a bin ta ninga re- 
dondamente den sala di corte. 

E di tres acusado Maikel Bart a splica cu insistencia 
cu e no tin apsolutamente nada di haber cu tiramento 
di atraco, el a paga e duo 10 florin pa nan dun’e un 
cabes di boto y cu direpente polisnan a para nan. 
Ningun momento so no tabatin ningun atraco plania 
Bart a sigui bisa den sala di corte cada bes na bos hal- 
to. Tambe el a observa cu Jops ta papia co’i kens cu no 
ta berdad. 

Si Maikel Bart a atmiti cu e machete ta di dje, pero 
tampoco cu e proposito pa tira atraco, sino ta su her- 
ment pa cana cue job. 

A ni Al Capone 

Gang di atracado a comete litania di atraco y robo 



WILLEMSTAD. Estilo proforma tabata tratamen- 
to di e caso di 

Kinell Merkies (18), Rychandly Zimmerman (34), Jeff 

Pierre (25) y Thaino Mathilda (24) 

diaranson ultimo den sala di corte. Pa cuminsa Min- 

isterio Publico den e fase aki a considera cu mester 

scucha mas testigo y algun detaye sumamente impor- 

tante relaciona cu e investigacion mester subi mesa 

ainda. 

Un di e investigacionnan importante andando ta esun 
di e asina yama caso cu a haya e nomber “Crew”, ca- 
minda e grupo ariba menciona a sera cabes saca arma 
di candela tirando riba un bewaker di fam Pantophlet. 

Kico e acusacionnan ta? 

(1) Nan a tira dirigi riba e bewaker aki dia 25 di juni 
2019 den supermercado van der Tweel na Jan Thiel 
den nan esfuerso pa saca placa for di e bancomatico di 
RBC staciona den e supermercado. Ta mas cu claro cu 
bista di e cuarteto aki a cay riba e supermercado aki, 
en especial e bancomatico cu tin situa ei. 

(2) Nan a presenta na e sitio sinta den un Kia modelo 
Sportage cu cua concientemente nan a core bek dal 
riba velosidad halto den e porta di glas di e negoshi pa 
comete atraco. 

(3) Den un cas na Seru Loraweg riba dia 5 di yuli 
2019 nan a comete un ladronicia violento, hortando 
un oloshi pulsera marca Movado, 3000 doler, 2500 


euro, 900 florin y otro sumanan di placa, un cantidad 
di moneda di plata, prenda di oro, mas un auto marca 
Toyota, modelo Hiace. 

E cuarteto a presenta cu caranan tapa cu armanan 
di candela den man, drenta e dormitorio di e cas, exi- 
giendo placa, gritando: “Keda trankil, nada no ta pasa 
bo. Bo ta wak e cos aki den mi man, ta un arma di can- 
dela, keda trankil, mi no ta haci bo nada”. Pero nan a 
dal un di e habitantenan di e cas cu moketa den cabes, 
plak otro habitantenan di e cas su boca y mara man- 
nan cu tape, tapa unu su cabes cu laken. 

(4) Dia 21 di juni 2019 e mesun grupo aki a comete 
ladronicia di un auto Kia modelo Sportage. E vehiculo 
aki nan a uza pa comete mas fechoria, entre otro e 
atraco na supermercado van der Tweel. 

(5) Finalmente nan ta acusa di posecion di arma di 
candela, esta un pistol marca Taurus caliber 9 mm cu 
municion, como tal e arma tabata carga cu 8 patron- 
chi. 

E abogadonan cu lo ta encarga cu defensa lo ta mr. J. 
Prevo, mr. U. Dickens y mr. G van de Gils. 

E acusado Zimmerman no ta dispone di un abogado 
ainda y lo mester haci lihe pa logra un abogado pa 
hiba su defensa. Mester bisa aserca cu no ta tur e 
acusadonan ta meti den tur e 5 acusacionnan. Enfin, 
tratamento di e caso riba contenido lo ta 5 di februari 
otro aña. 

Transporle ilegal di turista 


WILLEMSTAD - Cuerpo Policial ta tumando nota 
cu mas frecuente, cu e fenómeno di transporte ilegal 
di turistanan ta biniendo dilanti y ta coriendo rlsico di 
sali for di man un ora pa otro. 

Ta trata aki prinsipalmente di personanan individu- 
al cu den nan vehlculonan particular, ta transportá 
turistanan contra pago. 

Aparte cu e actividad aki ta unu inhustu contra di e 
shofiirnan di taxi cu di un manera legal ta ehersé nan 
labor, e ta peligroso tambe, pasobra no ta conosi cu 
cua intencion e transporte ilegal aki ta tuma lugá. 

Pa transporte di turista, tin exigencianan cu esun cu 
tin pérmit, mester cumpli cuné. 

Polis den su tarea di duna proteccion y sóru pa seguri- 


dad di e estranhero tambe cu ta bishita nos isla, huntu 
cu su partnernan ta bay atendé di un manera severo 
e delito aki. 

Pa esaki nos mester di yudansa di comunidad, pa de- 
nuncia e actonan aki, yamando e number 917, indi- 
cando e number di e vehlculo cu ta ehersé e transporte 
ilegal y eventual sitio. 

Cuerpo Policial ke hasi un yamada na tur esnan cu di 
un forma ilegal, pues sin e pérmit nesesario, ta trans- 
portá turistanan di un punta pa otro, pa stóp inmedi- 
atamente cu e acto aki. 

Lo bay oumentá controlnan tantu na aeropuerto, pir- 
nan y áreanan turistico. Ylo bay tin consecuencia pa 
esun cu polis topa, cometiendo e echo castigabel aki. 


Adicto problematico 
Raymond Melfor por haya 
tratamento profecional pa 
su adiccion 

WILLEMSTAD. E cuidadano Raymond Melfor di 
50 aña di edad cu su adiccion na droga sin duda ta un 
carga teribel pa su famia. 

Den sala di corte un ruman homber di dje tabata pre- 
sente den tribuna publico pa sigui tratamento di e 
caso. 

Tabata 14 di juni 2019, cu Raymond Melfor a haya 
un cabes di boto den un auto pa baha na cas di un per- 
sona den Alexanderlaan, caminda el a drenta e cas pa 
horta potmoni, conteniendo 80 florin. 

Raymond Melfor no a bisa ken a bay bah’e na e cas pa 
e horta, ademas el a insisti cu ta solamente 25 florin 
tabatin den e potmoni. 

Den sala di corte Raymond Melfor a start hinter un 
historia, medio yora, indicando cu ta duel e masha loke 
el a haci y cu awor si e kier cambia su bida, aseptando 
tratamento personal pa kita for di e malditu droga. 
Hues mr. Mauritsz de Kort sinembargo a para ariba 
pa Raymond Melfor contesta e pregunta pa ki motibo 


el a dicidi di bay horta den e cas. 

Den sala di corte e acusado a yama atencion pa e sir- 
cunstancia den prizon, esta cu detenidonan sa haya 
bichi den cuminda, cu tapeit ta shushi y cu en realidad 
ta hende malu tin den prizon SDKK. 

Remarcabel ta cu na aña 2013 tambe Raymond Mel- 
for a yega di cay sera pa ladronicia y a haya condena. 
Fiscal señora mr. E de Groot ta convensi cu den e caso 
aki e acusado Raymond Melfor tabata den compania 
di mas persona pa por a comete e acto castigabel, pero 
concientemente e acusado no kier divulga ta ken pre- 
sis. 

Fiscal a demanda un castigo di prizon di 24 luna di 
cua 12 luna condicional y un periodo di prueba di 3 
aña y guia obligatorio atraves di Reclassering. Na de- 
fensa di e acusado tabatin abogado señora mr. Eisden, 
kende a consentra riba e sircunstancia personal di su 
cliente, kende ta adicto na droga. 

Debi na e hecho cu oficialmente tabata na aña 2013 e 
ultimo biaha cu e acusado tabata den contacto cu hus- 
ticia, ta consider’e un firstoffender. 

Hues finalmente a conclui e caso cu un castigo di pri- 
zon di 18 luna di cua 9 luna condicional y un periodo 
di prueba di 3 aña y guia obligatorio di parti di Reclas- 
sering ta suficiente. 

Pa atraco riba chines 

Tratamento proforma di caso di Shannon Lacrus 



WILLEMSTAD. E cuidadano Shannon Lacrus di 
36 aña di edad tabata den sala di corte diaranson ulti- 
mo. E acusado tabata den compania di abogado señora 
mr. M. Gomes. En principio Shannon Lacrus ta acusa 
di a comete 3 acto castigabel, eseynan ta atraco dia 23 
di mei 2019 na un minimarket riba Cubaweg. 

Aki a horta carchinan di telefon digicel, doshi di car- 
ton di Hennessy, un cantidad di carton di sigarianan 
Palmond, Marlboro y Richmond, mas e suma di 670 
florin. 

Doño di e negoshi aki ta Hao Lun LIANG contra ken 
a aplica violencia, haciendo uzo di arma di candela pa 
menasa, bula subi para riba tonbank, grita e doño di 
minimarket pa e saca placa y drumi abou na suela. 

Ta conoci cu e atracado tabatin cara tapa. E siguien- 
te acusacion contra di Shannon Lacrus ta e hecho cu 
riba e mesun dia 23 di mei 2019 el a drenta New ABC 
Minimarket tambe pa atraco, hortando caha di placa 


‘Velasquez’, conteniendo 1000 florin, 2 boter di Hen- 
nessy y un cadena di oro di 24 carat. 

Doño di e negoshi aki ta Huaan WIN, kende mester a 
soporta menasa cu arma di candela, bulamento y subi 
para riba tonbank, gritamento cu ta placa e kier pa 
finalmente kita placa y un cadena di oro bay cune. 

E di 3 acusacion contra Shannon Lacrus ta cu e tabata 
den posecion di arma di candela. Den palabracion es- 
trecho cu abogado señora mr. Gomes a yega na e con- 
clucion cu tratamento di e caso lo continua dia 17 di 
yanuari 2020. 

Autoridadnan kier scucha e ex di Shannon Lacrus y 
algun otro testigo mas. Tur esaki segun abogado mr. 
Gomes ta nesesario pa haya claridad riba e susesonan. 
Importante te e hecho tambe cu un tal Jason ta bisa 
cu e tabata hunto cu Shannon Lacrus riba e dia di e 
suseso. Ademas mester caba di haci investigacion di 
informacionnan telefonico atraves di e mast. 


Registra awo! 

Manda bo e-mail na noticia@awemainta.com 

Ricibi AWEMainta tur dk> den bo inbox 

Castigo di 5 aña demanda pa Juric Calmero 
cu a corta cu cuchu violentamente 


WILLEMSTAD. E cuidadano Juric Calmero di 39 
aña di edad dia 30 di juni 2019 a corta un cuidadano 
di fam Maurissaint malamente den barica na brasan- 
an y otro parti di esaki su curpa, despues di un pleito 
sumamente emocional cu a surgi entre e duo aki na 
Campo Alegre “Blachi Berde”. 

Calmero y Maurissaint ta chauffeurnan priva cu sa 
para na Campo cue careda, esta transportando clien- 
tenan di e sitio nocturno aki hiba nan na e destinonan 
desea contra pago. 

E palabracion cu doño di Campo Alegre ta cu cada un 
ta para warda su turno, pues segun orden di aparicion 
na e sitio ta transporta cliente. 

Sinembargo den bista di Maurissaint, Calmero e bi- 
aha aki claramente a pasa su dilanti, pretendiendo cu 
aki ta trata di un cliente fast di dje. Loke a pasa aki a 
causa mal contento entre nan dos. 

E acusado Calmero despues di a bay tog cu e cliente, 
a bolbe na e sitio y a start un pleitamento cu Mauris- 
saint, kende tabata sinta den su auto. 

Segun e filmacion cu a laga mira den sala di corte, 
despues di no muchu intercambio di palabra e homber 
Juric Calmero a saca su cuchu y cuminsa puñala Mau- 
rissaint practicamente rond su curpa, na brasa, den 
barica na altora di su ‘lies’ etcetera. 

Segun Juric Calmero esaki a sosode despues cu el a 
mira Maurissant cu algu lombrando manera nikel 
den su man cu tabata parse un arma di candela, pero 
despues a resulta di tabata un martin. 

Maurissaint a mustra hues den sala di corte cu el a 
sali masha malu mes for di e conflikto aki, esta cu un 
brasa cu e lo no por uza nunca mas di su bida, pasobra 
tur su dedenan na man robes a dobla bira crom, mes- 
cos tambe e pols di e mesun brasa ey cu a cue un bocht 
cu nunca mas lo no bira recht. 

Den sala di corte e dos personanan aki claramente ai- 
nda tabata reacionando sumamente emocional riba 
otro di manera cu hues mr. de Kort cada biaha mester 
a interveni. 


E viktima Maurissaint a exigi un daño y perwisio na 
e suma di 17.000 florin, mas 6530 florin tanto pa da- 
ñonan direct cu el a sufri como e hecho cu segun e tin 
algun aspectonan inmaterial clave den e totalidad cu 
e no por pasa rondo di dje. 

Abogado mr Prevo, kende ta encarga cu defensa di Ju- 
ric Calmero a splica cu Maurissaint no ta ningun tiki 
bon mira na Campo Alegre y cu doñonan di e sitio noc- 
turno entre tanto hasta a duna Maurissaint e prohibi- 
cion pa bin cue djop na Blachi Berde. 

Nan no kier mira Maurissaint ey nunca mas. 

Di otro banda, fiscal mr Janssen, a sali bisa cu Juric 
Calmero tin un pasado hopi sucu cu husticia y cu su 
comportacion ta consentra principalmente rond di ac- 
tonan violento comete. 

Na numeroso ocacion e tabatin actonan agresivo y vio- 
lento comete di manera cu el a hañ’e cu husticia. 

E litania di delitonan serio cu segun fiscal mr. Janssen 
a resita ta ensera: 

• na aña 2000 a gara Juric Calmero cu droga na Rot- 
terdam 

• esey a sosode na aña 2001 atrobe 

• na aña 2001 Juric Calmero a menasa hende, 

• na aña 2001 e tabata den un caso di hortamento, 

• na aña 2006 maltrato, 

• na aña 2007 un suseso di violencia domestico den 
seno familiar na cas 

• na aña 2007 otro caso di maltrato, 

• na aña 2010 maltrato atrobe, 

• na aña 2011 destrucion. 

Fiscal mr Janssen finalmente a demanda un castigo di 
prizon di 5 aña pa Juric Calmero. 

Cu e suma di daño y perwisio fiscal no tabata muchu 
di acuerdo, pasobra segun fiscal e demanda no ta debi- 
damente supstancia. 

No ta conoci kico hues mr. Mauritsz de Kort a dicidi 
finalmente riba e demanda di fiscal pa loke ta trata 
castigo pa Calmero, debi cu tratamento di e caso na 
nos pareser a dura inmensamente largo di manera cu 
ya nos a bandona sala di Corte. 

Diputado Elvis Tjin Asjoe a hiba 

Combersacion cu Servicio di Impuesto di 
Amsterdam y cu Parlamentario Andre Bosman 



AMSTERDAM/DEN HAAG - Riba e promé dia di su bishi- 
ta di trabou na Hulanda, Diputado Elvis Tjin Asjoe tabatin 
vários combersacion. Entre otro e Diputado tabatin un en- 
cuentro cu e Director di Servisio di Impuesto di municipio 
Amsterdam y alabes Presidente di Asociacion Nacional 
Impuesto Lokal sr. Jan Geert Bakker y senior consehero 
huridico fiscal sr. Ron Stam. 

‘Den e Acuerdo Intergubernamental a palabrá cu nos ta bay 
modernisá e sistema actual di impuesto di turista. Esaki 
no ta efektivo aworaki, di manera cu nos como Bonaire ta 
pérdé hopi entrada. Tur kos por bay hopi mas obhetivo y 
transparente’, segun Diputado Tjin Asjoe. 

‘Riba tereno di impuesto di turista, Amsterdam cu mas cu 
20 mion bishitante pa aña entre nan pasaheronan crucero 
tambe y un variedad grandi di acomodacion y atraccion, tin 
un experticio enorme. 

Gustosamente sr. Jan Geert Bakker ta dispuesto pa com- 
partl conocemento y experencia di su servicio cu nos. 
Indirectamente nos a papia tambe tocante con Amsterdam 
ta purba guia e fenómeno Airbnb den bon caminda.’ 

Mas lat riba e mésun dia ey Diputado Tjin Asjoe tabatin un 
encuentro cu e miembro di Tweede Kamer André Bosman 
di WD den centro di prensa Nieuwspoort na Den Haag. 
‘Te cu awor ta solamente durante reunionnan nos a topa 
otro. Tabata bon pues pa sera conoci mas di aserca. 

Sr Bosman ta un di e miembronan cu tin mas tanto tempo 
den Comision di Parlamento pa Relacionnan den Reino. 


For di 2010 e ta sigui e partinan Caribense di Reino y e 
conocé e file hopi bon. 

Por a ripará esaki e siman aki ainda durante e debate par- 
lamentario tocante e presupuestonan di Relacionnan den 
Reino y fondo di BES.’ 

Como Parlamentario sr. Andre Bosman regularmente ta 
mustra riba importansia di gobernacion stabil y maneho 
financiero. ‘Tocante di esey nos no ta diferenciá di opinion. 
Eleccion di luna di maart ultimo a percura pa un coalicion 
cu sosten di dos tercera parti di Conseho Insular y cu pues 
ta hopi fuerte posicioná. 

Pa loke ta trata maneho financiero nos a pone pasonan 
grandi. Na lugar di un instruccion nos a haña cómplimént 
di Colegio di supervision financiero’(Cft). 

Anteriormente Parlamentario Bosman a expresá su mes 
hopi critico tocante efecto di e subsidio cu Ministerio di 
Agricultura, Naturalesa y Seguridad di Cuminda ta duna 
anualmente. 

‘Mi por a bis’é cu den cuadro di e Acuerdo Interguberna- 
mental nos ta trahando duro pa profesionalisá nos Servicio 
di Agricultura, Cria di Bestia y Piscamento. 

Na aña 2010 nos a cuminsá cu 50 aña di retraso den man- 
tencion. No ta algo cu bo por eliminá fácilmente. Pero den 
cooperacion cu e Ministerionan y cu sosten di Tweede y 
Eerste Kamer nos por aumenta e velocidad’, segun Diputa- 
do Tjin Asjoe. 

